Aiaraldeko emakumeen* sorkuntza, bizi-bizi eta balioz bor-bor - Aiaraldea - Aiaraldea.eus\nAiaraldeko emakumeen* sorkuntza, bizi-bizi eta balioz bor-bor\nIzar Mendiguren Cosgaya 2021-11-24 12:39\nBor-bor Feminismo Faktoriak sustatuta, 14 tokiko ekoizle elkartu zituen azokaren lehenbiziko edizioak. / Aiaraldea.eus\nZer nolako balore eta balio erantsia ematen diote eskualdeko emakumeek* euren sorkuntza lanei? Faktoriak antolatutako azokako partaideek, euren esperientziak eta erabakiak partekatu zituzten aurkezpen maratoiaren baitan.\nBor-bor dago sormenaren eltzea Aiaraldean. Azaroaren 20an Faktorian eginiko "Aiaraldeko Emkaume* Sortzaileen Azoka" izan zen horren lekuko. Bor-bor Feminismo Faktoriak sustatuta, 14 tokiko ekoizle elkartu zituen lehenbiziko edizioak; baina bailaran beste hainbeste artista daude. Tokiko emakume sortzaileen lanei ikusgarritasuna emateko eta elkarlan zein elkar ezagutzeko espazio edo foroak sortzeko proposatu zuten azokaren dinamika. "Aiaraldeko emakume* sortzaileen katalogoa osatu eta zabalduko dugu datozen asteetan", zehaztu dutenez. Emakumeak euskaraz eta feminismotik saretzea dute helburu, eta abiapuntua baino ez zen izan asteburuko merkatua. Izan ere, urtaroka herriz herri mugituko dute ekimena.\nEskualdean ez ezik, Euskal Herri mailan ere ari dira "eskuz eginaren balioa" bistaratzeko proiektuak agertzen. Horren adibide da Dinagu kolektiboa. Leire Aiertzagunenaga kidearen arabera, "Emakume sortzaileak ahalduntzea, ikusgarritasuna ematea eta ahizpatasunetik saretzea da Dinaguren helburua, euskaratik eta feminismotik sare berdinean osatzea ibilbidea". Aiaraldean ere antolatu nahi dute 'Dinagu. Nomadak gaittun' ekimena 2022an, gainera.\nAiaraldeko emakume* sortzaileen lanetan, euren kreatibitateaz gain, baloreak eta balioak dira nagusi. Izan ere, artista askok jasangarritasunari edota birziklapenari ematen diote garrantzia, euren lehengai edo produktuak aukeratzean. Horietako bat da Celia Cuadra. 'Olaja' markapean zabortzat hartzen diren materialekin eraikitzen ditu eguzki-loreak, lanparak... arraultza-ontziekinkasu. Maialen Gineak, berriz, Biko izenarekin arropa "jasangarriak" ekoizten ditu: "Kotoi organikoa erabiltzen dut beti, arropa nik margotua edo Euskal Herrian serigrafiatua da, jantzi hornitzaileetan langileen baldintzak ere hartzen ditut kontuan". Oihane Barrosok, aldiz, plastikoa gehiegi kontsumitzeko joerari aurre egiteko erabaki zuen Iruma proiektua sortzea: "Adur zapiak, zorroak... Umeak izan nituenean ohartu nintzen zer nolako kontsumo ohitura dugun".\nKontsumo arduratsua sustatzeko eta gehiegizko plastiko kontsumoa ekiditeko eskaintza zabala dago Aiaraldean, emakumeen lan eta jakintzaren transmisioari esker\nSorpresa egitasmoak, berriz, euskara erdigunean jartzeko apustua egin zuen. Iraia Aspuru Respaldizak eta Laura Saratxaga Zaratek munduratu zuten marka, eta euskarazko mezudun opariak dituzte ardatz: "Inguruan haurrak jaiotzen hasi ziren, eta ez genuen euskaraz oparitzeko ezer topatzen. Lagunei oparitzeko ekin genion gauzak sortzeari. Interneten zintzilikatu genituen lanak, eta ekainarekin batera irakasleak eskertzeko opari eskaerak hazi ziren". Gaur egun, euskarri eta produktu andana dute esku artean, euskal hizkuntza bultzatzeko asmoz: "Oparietan euskarari ez zaio ematen duen garrantzia, orain dena dago ingelesez, eta ahaztu egiten zaigu guk hemen hizkuntza bat dugula, eta oso polita gainera".\nEz da kasualitatea joskintza proiektuak dituzten aiaraldearrek etxetik jaso izana zaletasun edo jakintza. Hiru egitasmoak, esaterako, Aintzane eta Marian Rojo ahizpak eta euren Irune Chavarri ama saretu ditu; eta oihalekin egiten dute lan buru zapiak, poltsak zein mototsekoak ekoizten. Leike ere, ama eta amonarengandik jasotako ezagutza eskertzeko modua da, Garazi Dorronsoro Garateren esanetan: "Leike hitza erabiltzen zuten bakoitzak bere euskalkian amak eta amonak. Nik argi neukan emakumeen proiektua izatea nahi nuela eta emakumeak saretzeko erabil zitekeela marka hau". Pandemiak sorkuntza areagotu du, haren hitzetan: "Geroz eta jende gehiago ari gara gauzak sortzen, pandemiak eta etxean egon beharrak izugarrizko gorakada eragin du". Presioa ere sentitu dutela aitortzen dute Leikeko kideek, hala ere. Auxi Angulo Alcaideren ustez, "esku -lan eta artisauen mundua geroz eta gehiago zabaltzen ari da, eta eskaintza handia dagoenez zaila da zure burua kokatzea. Guk presioa eta babesa izateko erabaki genuen elkartzea".\nFaktoria, Aiaraldeko emakume sortzaileen bozgorailu\nIzar Mendiguren Cosgaya 2021 aza 22 Aiaraldea\nAiaraldeko emakume* sortzaileen azoka antolatu zuen larunbatean Faktorian feminismo lantaldeak. Egun osoan zehar, bailarako artisten piezak eta jak...


Txistulari eta musika irakaslea. Mairu Antzerki Tailerraren sortzaileetariko bat. Talde horren zenbait lanetarako musika eta testuak sortuak ditu. Edo! argitaletxeak 2016an Erleak, satorrak, beleak liburua kaleratu zuen bere hiru antzezlanen bildumarekin. Mairu Antzerki Tailerraren azken lanak idazteaz gain, Gilkitxaro eta Beheko Larraine konpainientzat testuak sortu ditu, eta Axut! kolektiboarekin ere kolaboratu izan du. Musika arloan, Ixuriak (2004) eta Ez naiz deusen jabe (2007) diskoak kaleratuak ditu Xabier Erkiziarekin batera, eta LedSilhouette dantza konpainiaren Concavo-Convexo (2019) lanarentzako musika sortu du.\nMairu Antzerki Tailerra 90eko hamarkadaren amaieran sortu zen Lesakan antolatutako antzerki tailer baten ildotik. Hasierako urteetan taldeak euskaratutako Fernando Arrabalen Trizikloa eta Fernando Domenechen Zugarramurdiko sorginak taularatu zituen, baina ondorengo urteetan sorkuntza propioekin lanean hasi zen: Krabelinak uharteetan, Erregea, soldadua eta bufoia…\nGero taldeak bere sorkuntza lanetan eten handia eduki zuen, nahiz eta urtero herrian Keinu-leihoak ekimen artistikoa antolatzen aritu. Azken urteetan baina, Gaizka Sarasola taldekideak idatzitako obrek aukera eman diote taldeari berriro elkartu eta taulara ateratzeko.\n2016an Talaka plazaratu zuten, eta 2017an Bertso atabikoak, Tantirumairu Dantza Taldearekin elkarlanean. Txoriak eta zauriak eta Iluntzen dira taldearen azken bi sorkuntzak.


Sopelako Udala - Errotik taldeak Sopela “Googaz 3.0” ekimenaren lehenengo fasea irabazi du\nZu hemen zaude: Hasiera ENPLEGU ETA SUSTAPEN EKONOMIKOA Errotik taldeak Sopela “Googaz 3.0” ekimenaren lehenengo fasea irabazi du\nSopelak hirugarren urtez jarraian hartu du parte ekimenean eta ohikoa den bezala, hiru fasetan banaturik dago. Lehenengo hau "Scape the Herria" izeneko scape joko batean oinarritu da, zeinetan parte hartzaileek tokiko komertzioekin erlazionatutako joko desberdinetan parte hartu duten. Jarduna 10:00etan hasi eta 20:00ak aldera bukatu zen. Guztira 17 taldetan banaturiko 46 gaztek hartu zuten parte eta 11 proba egin ziren (Sopelako komertzio zaharrena aurkitu, xehetasun batzuk betetzen zituzten establezimenduen argazkiak atera, galdera batzuk erantzun…). Azkenean, 3 neskez osaturiko Errotik taldeak irabazi zuen jokoa, beraz, bigarren fasean (Bizkaiko Kopan) parte hartzeko eta Bizkaiko gainerako udalerrietako talde irabazleekin lehiatzeko aukera izango du. Azkenik, probintzia bakoitzeko talde irabazleak 10-15 egunez bidaiatuko dute Europan zehar, europar joerei buruzko azterlan eta liburu bat egiteko. “Orokorrean, gazteen parte-hartzea eta jarrera oso ona izan zen. Jokoan zein ideia berrien planteamenduan gogotsu jardun baitzuten. Izan ere, ustez baino denbora gehiago egon ziren proposamenak aztertzen eta agerian geratu zen, beraz, dena ondo egin nahi zutela”, adierazi dute antolatzaileek.


Kultur kudeaketa eta feminismoa udako ikastaroan izango gara | CÁTEDRA UNESCO Kultur paisaiak eta Ondarea\nEkainaren 20 eta 21ean Eibarren Udako Euskal Unibertsitateak (UEU) “Kultur kudeaketa eta feminismoa. Aritzetik partekatzeko, partekatzetik eraikitzeko espazioa” ikastaroa antolatzen du, Haizea Barcenilla eta Aintzane Usandizagaren eskutik.\nIkastaro honek feminismoa eta kultur kudeaketaren arteko loturaren beharra arakatzeko asmoa du. Pentsamendu feministaren transmisiorako kudeaketa funtsezko alorra da, alegia, sorkuntza feminista ez bada kultur-instituzio eta ekimenetan ikusgarri egiten, gizarteratzea eta zabalkuntza zailtzen dira. Aldi berean, kultur kudeaketa feministaren helburua ez litzateke soilik feminismotik bultzatutako kultur-ekoizpen eta pentsamendua programatzea, baita kritika feminista kultura kudeaketaren oinarriei aplikatzea ere, denetariko kultur proposamenak begirada feministaren bitartez ulertzeko.\nIkastaroan gure Katedrako ikerlaria, Maider Maraña, ere izango da hizlari. “Ondarea eta feminismoa” hitzaldian ondarearen babesa eta kudeaketa prozesuetan ematen diren genero desberdinkeriaz arituko da.\nEgitaraua, izen emateak eta informazio gehiago:\nKultur kudeaketa eta feminismoa. Aritzetik partekatzeko, partekatzetik eraikitzeko espazioa


Errebote ipuin jokoak - play free joko - joko on\nErrebote ipuin jokoak\nGipnotoid huffed eta ordua joko Errebote ipuinetan for you sartuta egon online Bere eragina mundu misteriotsua biztanleek salbatzeko. Play free izango duzu, konkistatu mailak biztanle maltzurragoa oztopoak. Denbora ez bilduko baloia izango tranpa hori da bere bizitza bateraezina erori izan behar da. Hau fun trebetasun, erraztasun eta erreakzioa. Horrek kalte egin gabe igarotzea prestakuntza bikaina da. Hainbat misio bat duzu, eta guztia duzu duintasunez pasatzeko. Zara arrisku bat hartzeko prest badago, hasteko proposamen bat, eta saiatu bere burua frogatzeko jokoaren maisu bat.\nOnena Errebote ipuin jokoak\nTom eta Jerry: Gazta erasoa\nAskatu Mermaid du\nEkarri baloia etxeko 2\nGames Bounce tales kategoriaren arabera:\nErrebote ipuin jokoak jolasten, mundua eta bere izakiak gaiztoak Gipnotoida etatik gordetzen ari zaren\nduten telefono mugikorrak izan Nokia dutenek, gogoratu aplikazioa free bat joko Errebote Tales bezala. Produktu Simple zion & laquo benetako boom bat eragin du; gutxigatik » Adin eta lanbide desberdinetako pertsonak, korrika gorri eremuan zehar, itsasoaren oztopoak artean heriotza saihestu nahian.\n& ndash Berria; ondo ahaztuta zaharra\nBaina, askotan ideia entretenigarria berriekin gertatzen da, nahiz eta gehien gogoko gauza ahaztuta eta baztertuak dira. With esan jostailu hori zer gertatu zen, baina, hain zuzen ere, jende guztiak itzuli da bere gurpilen gainean oroitu, egia fun zale ez da erabat desagertuko da. Noiz eta ordenagailu jokoak dira telefono mugitzen, kasu honetan, erreakzio bat & ndash dugun joera bat baldin badakigu; mobile bertsioa bizitza berri bat sendatu egin PC monitore bat. Errebote ipuin jokoak egingo ez dute plazerra haiekin bilduko aurretik izan dutenek interesgarriak izan. Orain, produktu berri bat da, grafiko osatzen irudiak eta luzapenak, eta antzeko jostailuak sortzea oinarria izan zen ennoble, Gamers bihotzak baino garaipen berria prest da.\nDangerous Game Abentura Pilotak Errebote ipuin\ngorri, alaia eta elastikoak kontrolatzeko, oztopo asko bidez joan eta bere bidean lurk arriskuez kaosean bizi dute. Edozein unetan prest zurigorri bere alboan glare nabarmen zorrotz eta bere bizitza dagoeneko laburrean hartu. Urpekaritza proba berriak agintzen du, eta bakarrik diña daiteke galdu gabe igeri egiten. Eskaileretan gora zailtasun asko ere badago, eta aldi bakoitzean, plataforman erreferentzia beste gainetik saltoka, ez behera hautsi eta apurtu arriskua dago.\nlikatsua gelatina formularioa Substantzia gure heroi txandan irentsi edozein unetan, hura emanez nola uharteko altxorra arakatzeko gabe prestatu. Eta noiz horizonte, plaza bat beltza, bere forma guztietan ordaintzeko prest, eta, are gehiago, lurrean agertu zen, baloia da ezer geratzen, egin brontzezko gaia Momarra bataila bat hasteko.\njoko Errebote ipuin jasota erromantikoa\nNothing alien gorri borobil heroia da, eta ondoren bizitza eder arrotz kolore bereko eta forma ezagutu, maitemindu egin zuen berarekin azken boy bezala. Baina hemen ere arazoak & ndash nintzenetik; maitearen bahitu eta orain zoriona jokoan dago. Bidaia luze bat joan, patua gorabeherak guztiak, hau da, eskuzabal sakabanatuta probak sofistikatua era joan-etorri ausartak zaldun on egingo dugu prestatu behar.\njoko Errebote ipuin Analoge\n, esan bezala, on line jokoak gaia errebote ipuin bertsio ezberdin askotan, eta horrek ez du zerikusirik jatorrizko zerikusirik asmatu. Herri-ideia interpretazio honek, euren ideia eta jokatzeko bertsioak eskainiz. Gutxiago bitxi bihurtu dute eta, beraz, arreta handiz horietako bakoitzean begiratu. Hemen Animalien abenturak entretenigarria aurkitu eta elefantea sagarrak bota, beraz lehoia dute pozik lagunduko duzu. Bertsio beste, baloia gorde behar duzu koadroan, bere plataforma larri. Hegaldian zehar, denbora guztian sabaia eta hormak, ibilbidea aldatu eta mugitzen talka egin zuen. Mugimendua azkarrago lortzen, eta erreakzionatu azkar izan behar du, beraz, deftly beat off jaitsiera beste amildegitik. Ekintza bakoitza joko puntu multzo bat dakar, eta baloia galdu baduzu, partida amaituko da.\n, gainera, Mario jauzia, forma ero bertsio bat ikusteko aukera izango duzu, txanponak, izarrak, kristalak biltzeko hobariak bezala eta tiro behera meategietako, identifikatu gabeko objektu hegalari. Jostailu bakoitzak baldintza berriak beste bertsio bat eskaintzen du, eta honen berritasuna, zirrara, jakin-mina prozesuan laguntzen du. Casual joko bat norabide guztiaren arbaso bihurtu eta pozgarria da, orain delako barietate eta aukera izan dugu, eta espazio birtual batean oso garrantzitsua da.\nAmateur Studio Kubo estudioko mugikorra joko bat oinarritutako bost errebote tales bizidunetako serie kaleratu du. Pertsonaia bakarrak elkarrizketan zen Lech – apartamentu dena gertatzen jabea. Telesaileko protagonista nagusiak: Errebote, Gipnotoid, kubo Fruta eta jokoa, Globo, harrizko labana eta Hohotushnik. Hala eta guztiz ere, produktua ez interes erabili eta proiektua itxita zegoen.


Saninazioak, jai herrikoi eta euskaldunen bilakaeran - Uztarria (Azpeitia)\nJai Herrikoi eta Euskaldunen Aldeko Batzordea | Iritzia\nBilakaera horretan, Udaleko Festa Batzordearekin izandako harremanek fruitu gutxi eman dute,hain zuzen eztabaida potolo bat ematen delako eta ez delako konponbiderik planteatzen. Eztabaida hau jaiak antolatzeko ereduan oinarritzen da, Udaleko Festa Batzordea ez dagoelako prest festa batzorde herritarra jaien (ofizialen) antolatzaile izateko, eta herritarrak eritzia emateko omen dira bakarrik. Honek talka egiten du gure filosofiarekin eta ordezko egitaraua ateratzera beharturik aurkitu izan gara.\nUrte honetan ere Udaleko Festa Batzordearekin izandako harreman urriak ere garbi utzi digu beraien jarrera. Alde batetik jai batzorde (herritarrez osatua) bat antolatzera ukatu egin dira, jai egitaraua Udaleko Festa Batzordeak bakarrik erabakitzen duela argudiatuz (beraz, gu kontsulta ahal izateko bakarrik gaude), eta bestetik jai herrikoiak antolatzeko behar dugun diru laguntza jaietan gerta daitezkeen gertaerek baldintzatuko omen dute. Hau da, herria ondo portatzen da (beraiekin) edo dirulaguntza gabe geratuko gara.\nJai Herrikoien Batzordea dei publikoen bidez osatu izan da urtero eta bertan era guztietako ekimenak landu izan dira jaiei begira; kontzertuak, bazkaria, kirolak, goitibera, kalejirak, eta abar . Ikusi dugu urte batzuren buruan aurrerapausuak eman ditugula jai herrikoi batzuen bilakaeran eta iruditzen zaigu urrats berriak egiteko garaia iritsi dela.\nUrte honetara begira hausnarketa burutu nahi izan dugu eta balantzean somatzen ari gara eredu berri bat landu behar dugula datozen urteetan. Iruditzen zaigu festen antolakuntza partehartzean duela gakoa eta bide berriak jorratu behar ditugula. Horrela, aurtengoan ideia berriak sartzen saiatu gara, beti ere partehartze eta inplikazioa bultzatuz eta jai eredu ofizialek suposatzen duten eredu zaharkitu, elitista, espainol eta pasiboa gainditu asmoz. Saninazioek iraulketa bat behar dute jai ereduan, eta guk oztopo, txantai eta abarren gainetik bilakaera berri bat landuko dugu. Horretarako zure partehartzea beharrezkoa da, beraz prestatu ditugun ekimen desberdinetan parte har dezazun gonbidatuz,\nONDO PASA SANINAZIOAK


Bergarako Mariaren Lagundia Ikastolako komunitatea osatzen dugun guztion izenean agurtu nahi zaitut gurera bisitan etortzeagatik, modu birtual baten ez bada ere. Euskal Herrian, bisitan datorrenari, geure etxeetan eskaini izan zaion harrera eta arreta eskaini nahi dizkizugu zuri ere.\nEtxeari begira jarrita, nora zatoz ba? Lehenik eta behin, 200 urtetik gorako ibilbidea daukan etxeko atea jo duzula esan nahi dizut. Ez iraganari balio berezia eman nahi diogulako, iragana besterik ez baita, baizik eta gaurdaino iristea eragin diguten hauek azpimarratu nahi ditugulako: ilusioa, ikasle eta familien beharrei erantzun nahia, lana, gizarte aldaketei aurre egiteko gaitasuna eta guztion inplikazioa, besteak beste. Horiek gabe, ezin izango zenuke gaur gure etxea bisitatu, eta horiek dira orain ere gure etorkizunerako oinarri sendoak.\nGure etxeak bi euskarri ditu: kristau baloretan oinarritutako proiektua izatea eta euskara eta euskal kulturan murgilduta egotea. Mundu osoan hedatuta dagoen Mariaren Lagundiko ikastetxe bat gehiago gara, eta hortik gure izaera erlijiosoa, baina beste inon ez bezala, euskara hutsez dihardugun bakarra gara. Horra hor gure proiektuan garrantzi berezia daukaten bi arlo: unibertsaltasuna, elkarbizitza, besteekiko harremana ulertzeko modua, proiektu komun baten atal izatea, eta, indibidualtasuna, pertsona bera izatea proiektu horren ardatz, bere duintasunarekiko errespetuan eta bere garapen osoan.


Emakume zientzialariak | Scoop.it\nJocelyn Bell Burnell: "Bigarren pulsarra aurkitzea eureka-unea izan zen"\nFrom aldizkaria.elhuyar.org -\tMarch 7, 2014 3:49 AM\nIosif Shklovsky astronomoak hitz hauek esan zizkion Jocelyn Bell Burnell irlandarrari: "Bell andrea, XX. mendeko astronomia-aurkikuntza handiena egin duzu". Aurkikuntza hori pulsarrak ziren, irrati-uhinen pultsuak igortzen dituzten izarrak. Eta aurkikuntza horregatik, 1974ko Fisikako Nobel saria jaso zuen Antony Hewish proiektuaren zuzendariak. Bell Burnellek ez zuen Nobel saririk jaso, eta, hain zuzen ere, Shklovskyren hitzak horren aurreko erreakzioa izan ziren.\nAinare Idoiaga, primate artean\nFrom teknopolis.elhuyar.org -\tMarch 7, 2014 3:48 AM\nKamerungo Limbe Wildlife kontserbaziorako zentruaren zuzendaria da. Legez kanpoko komertziotik askatutako primateak zaintzen dituzte han, ahal denean jatorrizko bizilekura itzultzeko.\nFrom norteko.elhuyar.org -\tMarch 7, 2014 3:44 AM\nFrom teknopolis.elhuyar.org -\tMarch 7, 2014 3:41 AM\nArantza Urkaregi eta Inma Arostegi\nFrom norteko.elhuyar.org -\tMarch 7, 2014 3:40 AM\nFrom teknopolis.elhuyar.org -\tMarch 7, 2014 3:37 AM\nFrom aldizkaria.elhuyar.org -\tMarch 7, 2014 3:33 AM\nSir Arthur Eddington hitzaldi bat ematen ari zen, 1919an Gineako Golkoko Principe uhartera egindako espedizioaz. Espedizio hartan, eguzki eklipse batean egindako neurketekin frogatu ahal izan zuen Einsteinen erlatibitatearen teoria. Cecilia Payne gaztea ustekabean joan zen hitzaldi hartara, txiripaz; azken unean lagun batek joaterik ez eta sarrera eman ziolako. Baina, hitzaldi hark guztiz sorgindu zuen. "Munduaz nuen ikuspegia erabat aldatu zen --idatziko zuen bere autobiografian--, nire gelara bueltatu nintzenean, konturatu nintzen hitzaldi osoa hitzez hitz idatz nezakeela...\nFrom norteko.elhuyar.org -\tMarch 7, 2014 3:30 AM\nEli Alberdi matematikariak gai interesgarri bat ekarri digu: populazioen bilakaeraren matematika. Biologoek erabiltzen dituzten eredu matematikoak dira; formula matematiko horien bitartez, espezieen populazioen gorabeherak aztertzen eta, kasu batzuetan, iragartzen dituzte. Fikzioan ere aplika daiteke kontu hori: zonbien inbasio bat. Zonbiek irabaziko dute eta gizaki guztiak zonbi bihurtuko diztute? Ala ez? Posible da zonbi guztiak garbitzea gizakiak bakarrik geratzeko? Kontu aproposa da matematikari buruz hitz egiteko.\nMaite Louzao: "Itzuli ahal izango banu, berriro joango nintzateke albatrosak ikertzera"\nFrom aldizkaria.elhuyar.org -\tMarch 7, 2014 3:26 AM\nIndiako Ozeanoko uharte txiki batean egin du lan hilabetetan. Maite Louzao eta beste bi zientzialari ur korronterik gabeko txabola batean bizi izan dira, albatrosen kolonia baten ondoan. Albatrosek arrautzak zaintzen zituzten, eta zientzialariek segimendua egiten zieten. Eta hilabeteetako ikerketa gogor haren emaitza batzuk Science aldizkarian argitaratu zituzten urtarrilaren 13ko zenbakian, albatrosei klima-aldaketak onura ekarri diela azaltzeko.\nMaría Vallet: "Une batean, materialak kaltegarriak izateari beldurra galdu zitzaion, eta ikusi zen onura ere ekar dezaketela"\nFrom aldizkaria.elhuyar.org -\tMarch 7, 2014 3:22 AM\n1990. urtean Farmazian lortu zuen katedra María Vallet kimikariak, eta ordura arte ikergai zituen materialentzat aplikazio berriak bilatzen hasi zen, "nire ikasle berrientzat interesgarriak izan zitezen". Horrela hasi zen medikuntzarako biomaterialak aztertzen, alegia, sistema biologikoekin elkarrekintzan jartzen diren materialak aztertzen. Orain, dagoeneko sortutako materialak "doitzen eta hobetzen" aritzen da, baita hirugarren belaunaldiko material deritzenak aztertzen ere, "arazo larri eta zailei" konponbidea bilatzeko. Besteak beste, hezurrak birsortzen eta botiken garraio eta dosifikazio selektiboa egiten laguntzen duten biomaterialak sortu ditu.\nFrom teknopolis.elhuyar.org -\tMarch 6, 2014 8:13 AM\nFrom teknopolis.elhuyar.org -\tMarch 6, 2014 8:09 AM\nGaur gertutik ezagutuko dugun zientzialaria Goi Erdi Aroko historiagilea da.\nMary Anning, fosilen dama\nFrom aldizkaria.elhuyar.org -\tMarch 6, 2014 8:12 AM\nLyme Regis-eko (Ingalaterra) itsaslabarrean zebiltzan Joseph eta Mary, 15 eta 12 urteko anai-arrebak, aitarekin egin ohi zuten bezala, fosilak bilatzen. Baina 1811ko arratsalde hartan, inoiz ez bezalako aurkikuntza egin zuen Josephek: ia metro eta erdiko garezur bat! Krokodilo batena zirudien!...\nFrom zientziakaiera.com -\tMarch 7, 2014 5:36 AM\nFrom aldizkaria.elhuyar.org -\tMarch 7, 2014 3:47 AM\n1953ko martxoan, Rosalind Franklinek prest zuen DNAren egiturari buruzko artikulua. Baina orduantxe jakin zuen Watsonek eta Crickek DNAren egituraren eredu berri bat proposatu zutela. Watsonen eta Cricken artikuluaren atzetik joan zen Franklinena, 1953ko apirilaren 25eko Nature n. Ohar bat idatzi behar izan zuen: "Gure ideia nagusiak bat datoz Watsonek eta Crickek aurreko artikuluan proposatzen duten ereduarekin". Eta ez zen harritzekoa bat etortzea, Franklinek jakin ez arren, haren datuetan oinarrituta baitzegoen Watsonen eta Cricken eredua.\nLourdes Herrasti: "Ez da berdina hezur biluziak edo jantziak ere topatzea: arropek hurbildu egiten gaituzte"\nFrom aldizkaria.elhuyar.org -\tMarch 7, 2014 3:43 AM\nBerotasuna; zorroztasunarekin batera, hori transmititzen du Lourdes Herrastik, bere lanaz hitz egiten duenean. Osteoarkeologian espezializatua, hiru hamarkada daramatza Aranzadin lanean, baina ez ditu iragana ezagutzeko eta ezkutuan dagoena agerian jartzeko grina galdu. Urte guzti horietan, hainbat indusketatan parte hartu du, hasi neolitoko aztarnategietatik eta gerra zibileko hobi komunetaraino. Eta ahotsa aldatu egiten zaio azken hauek aipatzean.\nFrom aldizkaria.elhuyar.org -\tMarch 7, 2014 3:41 AM\nAmaia Zurutuza: "Ez dut nire bizitza imajinatu nahi zientziarik gabe"\nFrom aldizkaria.elhuyar.org -\tMarch 7, 2014 3:38 AM\nIsabel Elortza eta Marijo Uranga: Erizaintza historian eta gaur\nFrom norteko.elhuyar.org -\tMarch 7, 2014 3:36 AM\nEnkarni Gomez Genua: "Pentsatu behar dugu nork jasaten dituen gure ikerketaren ondorioak"\nFrom aldizkaria.elhuyar.org -\tMarch 7, 2014 3:32 AM\nElkarrizketaren hasieran apal eta urduri aitortu duenez, bere ibilbidea ez da arrunta izan. Besteak beste, Euskal Herriko Unibertsitatearen Meatze Eskolan ikasgaiak euskaraz ematen lehenengoetarikoa izan zen; azken urteotan, eta eskola berean, zientziaz eta generoaz hausnartzeko tailerrak eman ditu; teknozientziak eta zientzialariek gizartean duten ardurak kezkatzen du; emakume ingeniari eta asmatzaileen erakusketa antolatu du; eta harreman estua du artearekin. Agian ez da ingeniaritzan doktore den baten ohiko ibilbidea izango, baina gustura ageri da hartu duen bidearekin.\nFrom teknopolis.elhuyar.org -\tMarch 7, 2014 3:29 AM\nIkerbasque ikerketa-irakaslea da eta Euskal Herriko Unibertsitateko historiaurrea sailean egiten du lan.\nFrom aldizkaria.elhuyar.org -\tMarch 7, 2014 3:25 AM\nNahikari Blanco eta Amaia Zugadi, sei emakume matematikariri buruz\nFrom norteko.elhuyar.org -\tMarch 6, 2014 8:14 AM\nMaribel Arriortua: "Atomoa oso jostalaria da; batzuetan lortzen dugu kasu pixka bat egitea ere"\nFrom aldizkaria.elhuyar.org -\tMarch 6, 2014 8:11 AM\nFrom aldizkaria.elhuyar.org -\tMarch 7, 2014 3:58 AM


Arabako aisiako eta girotze sozio-kulturaleko lehen hitzarmena sinatu dute | LAB SINDIKATUA\nZerbitzu Publikoak Zerbitzu Soziokomunitarioa Arabako aisiako eta girotze sozio-kulturaleko lehen hitzarmena sinatu dute\nSindikatuek eta patronalak Arabako aisiako eta girotze sozio-kulturaleko lehen hitzarmena sinatu dute. Azaroaren 8an adostu zuten, LAB, ELA, CCOO, ESK eta UGT sindikatuen eta Zeharka patronalaren eskutik. Lehen hitzarmen honen bitartez, sektoreko ia 400 langileren lan baldintzak eta soldatak duinagoak izango dira, eta enpresen arteko aldeak berdintzea lortu dute.\nSindikatuek jakinarazitakoaren arabera, “ezin izan ditugu negoziatu hitzarmenaren artikulu guztiak, guk nahiko genukeen bezala, Estatuko hitzarmenean zenbait gai erreserbatuta daudelako; probaldia, lanbide taldeak, kontratazio motak, diziplina araubidea, lan osasuneko gutxieneko arauak eta mugikortasun geografikoa, besteak beste”\nHala ere, Estatuko hitzarmenaren artikulu asko hobetzea lortu dituzte, hauek bereziki: soldata taula; lanaldiaren mailaz mailako murrizketa (72 ordura arteko laburketa); opor egunak ugaltzea, 31 egunetik 34 egunera (2018an); antzinatasun eta igande eta jai egunetako plusak; gaueko eta prestutasun plusak; aldi baterako baliaezintasunaren aldian lehen egunetik kobratzea; lizentzia ordainduetan hobekuntzak; eta udalekuei buruzko arauak nabarmen hobetzea.\nSindikatuen hitzetan, “hitzarmen hau oso tresna egokia izango da sektorea batera biltzeko, orain dauden desorekak berdintzeko, eta jarduera hau gero eta arautuagoa uzteko”.\nHori bai, herri-erakundeei gogorazi diete zerbitzu hauek azpikontratatuak direla, ehuneko ehunean Administrazio Publikoaren menpekoak direla, “eta horregatik zerbitzua esleitzeko baldintza-orrietan hitzarmen hau aplikatzea galdatu behar zaiela enpresa jasotzaileei, eta, horretarako, behar bezala diruz hornitu behar direla, sektorean gatazkarik sor ez dadin”.\nSindikatuek sektoreko langileak zoriondu dituzte, haiek izan direlako akordioa lortzeko eragile nagusiak. “Haien mobilizaziorik gabe, orain ez genuke akordiorik”, erantsi dute.


Irekia Eusko Jaurlaritza - Gobierno Vasco :: Cristina Uriartek Euskadi Basque Country-Murias txirrindulari taldeari harrera egin dio\nCristina Uriartek Euskadi Basque Country…\n\nCristina Uriartek Euskadi Basque Country-Murias txirrindulari taldeari harrera egin dio Iturria: Irekia\n\n\n\n\n\nMurias txirrindulari taldea Euskadi Basque Country-Murias taldea deituko da aurrerantzean\nEusko Jaurlaritzako Hezkuntza, Hizkuntza Politika eta Kulturako sailburua, Cristina Uriarte, Murias txirrindulari taldearen ordezkariekin bildu da gaur, eguerdian, Eusko Jaurlaritzaren egoitzan. Gazteriako eta Kiroletako zuzendari Jon Redondo zuela lagun, Uriartek taldearen maillot berriaren irudia ezagutu du klubeko arduradunen eskutik.\nMurias euskal konpainia da Murias Txirrindulari Talde kontinentalaren jabe, eta, Eusko Jaurlaritzari esan zionez, datozen denboraldietan Basque Country izena erantsi nahi zion taldearen izenari. Hala, «Euskadi Basque Country - Murias Taldea» izena izango du aurrerantzean.\nMurias enpresak, Murias Taldearen sustatzaile, euskal txirrindularitzaren harrobia garatu nahi du, eta horixe du lehentasunezko helburu. Hala, doan laga dizkie, bai ekipamendua, bai laguntza-ibilgailuak, protagonismoa partekaturik. Uriarte sailburuaren hitzetan: «eskertzekoa da Murias taldeak, lehiatzen den lasterketetan, gure herrialdea ezagutarazten laguntzea. Denok ordezkatzen gaituen marka bat da eta gure mugez harago nor garen ezagutzea nahi dugu. Dagoeneko kontu jakina da kirolak plataforma ona direla gure burua nazioarteko jokalekuan ezagutzera emateko».\nTxirrindulari taldearen arduradunek azpimarratu dutenez: «Euskadi Basque Country-Murias Talde berriak asmo handiko helburuak ditu datozen urteetarako; Muriasentzat ohore bat da datozen denboraldietan Europako errepideetan Euskadiren enbaxadore izateko aukera». Datorren denboraldian, berriz ere kategoria Kontinentalean lehiatuko da taldea, eta euskal txirrindulari berriekin indartuko dute. Eta ziurtatu dute 2015ean egin zuten egutegi kontinental profesionala indartzea dutela helburu, atzerriko HC mailako lasterketetan parte hartuz: esaterako, Nazioarteko Kriteriumean, Frantziako Paris-Tours lasterketan, Bretainia Handiko Itzulian edota Norvegiara Itzulian.\n2017 urterako, berriz, kategoria Kontinental profesionalerako jauzia ematea da asmoa, eta, besteak beste, Euskal Herriko Itzulian, Donostiako Klasikan, Espainiara Itzulian eta Volta Catalunyan parte hartzeko aukera izatea. Epe motzera, 2018ko Frantziako Tourrean lehiatzeko gonbita lortu nahi du Euskadi Basque Country -Murias Taldeak, euskal txirrindularitza ziklismo profesionalaren elitean kokatzeko berriz.\nAsmo handiko helburuak dira, eta taldeak lanean dihardu, erronka horiexei heldu nahi dieten beste konpainia batzuk erakartzen, eta taldeari protagonismoa ematen.\nRT @MuriasTeam: Cristina Uriartek Euskadi Basque Country-Murias txirrindulari taldeari harrera egin dio https://t.co/D5mmZKOtXX https://t.c…\nRT @MuriasTeam: Cristina Uriarte recibe al equipo ciclista Euskadi Basque Country-Murias https://t.co/22L1iU202d https://t.co/UaB8tNz2j9\nCristina Uriartek Euskadi Basque Country-Murias txirrindulari taldeari harrera egin dio https://t.co/D5mmZKOtXX https://t.co/DdvBKPFbbH\nCristina Uriarte recibe al equipo ciclista Euskadi Basque Country-Murias https://t.co/22L1iU202d https://t.co/UaB8tNz2j9\n[BILERA] Cristina Uriartek Euskadi Basque Country-Murias txirrindulari taldeari harrera egin dio ➡ https://t.co/RaTNpU1auC #Txirrindularitza\nrecursos_equipo_ciclista_mu... 80 MB\nuriarte4.jpg 2 MB (jpg)\nuriarte_murias.jpg 90 KB (jpg)\nuriarte5.jpg 2 MB (jpg)\nuriarte8.jpg 2 MB (jpg)\nuriarte6.jpg 2 MB (jpg)\nLehendakaria Euskadi Basque Country Murias-Taldearen arduradunekin eta txirrindulariekin bildu da\nLehendakariak joan den denboraldian nabarmendutako euskal kirolariei harrera egin die\nBavariako ordezkaritza batek Euskadi bisitatuko du lankidetza-esparrua sendotzeko\nLehendakariak, Euskadin akreditatua dagoen kontsul-taldea hartu du\nEusko Jaurlaritzak Indiako emakume enpresaburuen talde bati Basque Country estrategia aurkeztuko dio


Tabre - Wikipedia, entziklopedia askea.\nAigues-Vives, Esclagne, Laroque-d'Olmes, Limbrassac eta Pradettes\n189 (%52.4) 179 (%49.6)\nTabre (frantsesez eta ofizialki: Tabre) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 373 biztanle zituen.\n2007an Tabre udalerrian erroldatutako biztanleak 355 ziren. Familiak 156 ziren, horien artean 33 pertsona bakarrekoak ziren (8 bakarrik bizi ziren gizonak eta 25 bakarrik bizi ziren emakumeak), 78 seme-alabarik gabeko familiak ziren, 37 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 165 etxebizitza zeuden, 157 familiaren etxebizitza nagusia ziren, 4 bigarren erresidentzia ziren eta 4 hutsik zeuden. 163 etxeak ziren eta 2 apartamentuak ziren. 157 etxebizitza nagusietatik 143 bere jabearen bizilekua ziren, 13 alokairuan okupaturik zeuden eta 1 doan lagata zegoen; 1ek bi gela zituen, 13 etxek hiru zituzten, 44 etxek lau zituzten eta 99 etxek bost zituzten. 132 etxek euren parking plaza propioa zuten azpian. 56 etxetan ibilgailu bat zegoen eta 86 etxetan bat baino gehiago zituzten.\nTabre udalerriko biztanleria-piramidea 2009an .\n2007an lan egiteko adina zuten pertsonak 254 ziren, horien artean 167 aktiboak ziren eta 87 inaktiboak ziren. 167 pertsona aktiboetatik 154 lanean zeuden (77 gizon eta 77 emakume) eta 13 langabezian zeuden (7 gizon eta 6 emakume). 87 pertsona inaktiboetatik 59 erretiraturik zeuden, 10 ikasten zeuden eta 18 "bestelako inaktibo" gisa sailkaturik zeuden.\n2009an Tabre udalerrian 149 unitate fiskal zeuden, 351 pertsonek osaturik. Pertsona bakoitzeko diru-sarrera fiskalaren mediana urteko 18.112 euro zen.\nAigues-Vives (1,5 km)\nRégat (2,3 km)\nLaroque-d'Olmes (2,4 km)\nPradettes (3,0 km)\nLimbrassac (3,3 km)


Irekia Eusko Jaurlaritza - Gobierno Vasco :: Hiru urtean Euskadik 303 milioi jaso ditu Horizontea 2020 Programaren bidez\nHiru urtean Euskadik 303 milioi jaso ditu…\nHiru urtean Euskadik 303 milioi jaso ditu Horizontea 2020 Programaren bidez\n<img src="https://www.irekia.euskadi.eus/uploads/cover_photos/39165/original/europa_2020.jpg" style="max-width:100%" alt="Horizon 2020 Jardunaldia" />\nHorizon 2020 Jardunaldia Iturria: Irekia\nEuskadi hirugarren postuan dago H2020 programan parte hartzen duten autonomia erkidegoen artean, eta lehenengoa da Nano eta Bio ekimenen arloan\nEkonomi Garapen eta Azpiegitura Sailak 347 miloi euro bideratu ditu azken 3 urteotan I+G+B bultzatu eta enpresetan txertatzeko, zehazki, bio-osasun, fabrikazio aurreratu eta energia arloetako proiektuetan. 2017an 139,8 milioi bideratu ditu.\nEuskadiko partaidetzari dagokionez, 221 erakundek parte hartu dute 461 proiektutan, proiektu horien %36 (166) lideratu dituztelarik.\nEuskadik Europako Horizontea 2020 programara aurkeztu dituen proiektuek 303 milioi euroko diru-laguntzak jaso dituzte azken hiru urteotan. Europatik Euskadira itzuli den kopuru hori bereziki garrantzitsua da, asko hazi baita aurreko programaren bidez eskuratutako funtsekin konparatuta, 2007-2013 arteko zazpi urteko epean 433 miloi euro eskuratu baitziren guztira.\nHorizontea 2020 programaren lehenengo behin-behineko balantzera biltzen dira euskal enpresek Europako berrikuntza arloko erreferentziazko programan izan duten partaidetzari buruzko datuak. I+G+B finantzatzeko programa horrek 80.000 milioi euroko aurrekontua du 2020ra arte, eta helburutzat dauka ekimen berritzaileak bultzatzea, beren hastapenetatik merkaturatu arte. Programak lehentasunezko gai batzuk sustatzen ditu, besteak beste, hauek: bio eta nano arloak, fabrikazio aurreratua, informazio teknologiak, energia, garraioa, e.a.\nEuskadik guztizkoaren %15,7ko itzulera lortu du, eta adierazle horretan Katalunia eta Madril bakarrik dauzka aurretik. Azpimarratzekoa da Euskadi dela “Nanoteknologia, materialak, bioteknologia eta produkzioa” saileko eta “Garraio adimendun, ekologiko eta integratua” saileko proiektuetarako funts bolumen handiena lortu duen erkidegoa eta lehen postuan dagoela autonomia erkidegoen rankinean.\nEuskadik I+G+B-rako funts erkideen banaketan lortutako datu onez gain, aipatzekoa da halaber azken hiru urteotan Ekonomi Garapen eta Azpiegitura Sailak 347 milioi euro bideratu dituela I+G+B-ra. Diru-zuzkidura hori erabili da ingurune egoki bat sortzeko eta ingurune horren bidez zentroen, berrikuntzako agenteen eta euskal enpresen artean teknologia transferentzia ahalbidetzeko. Euskal administrazioak eginiko ahalegin horri esker, enpresa oinarri berritzaile bat sortuko da, bere presentzia optimizatu eta errentagarritasuna ateratzeko Europako proiektuetan, esaterako, hizpide dugun Horizontea 2020 programan eta, batik bat, bio-osasun, fabrikazio aurreratu eta energia esparruetan, horiek baitira Euskadik Espezializazio Adimendunerako (RIS3) aukeratutako hiru lehentasunak.\n2017an 139.885.904 euro bideratu dira I+G+B bultzatzera, hau da, Ekonomi Garapen eta Azpiegitura Sailak kudeatutako aurrekontuaren %13,4.\nGainera, Eusko Jaurlaritzak laguntza eta babesa ematen du ETEek Horizontea 2020 programaren abantailak aprobetxatu ditzaten; hala, azken urteotan hainbat lan-jardunaldi antolatu ditu, non adituek enpresei azaltzen baitiete nola aurkeztu behar dituzten finantzatu nahi dituzten proposamenak, bat etor daitezen Horizontea 2020 programak aukeratutako profilekin.\nEuskadik 461 proiektutan parte hartu du Horizontea 2020 programaren esparruan, eta 166 (%36) lideratu ditu. 303 milioi euroko diru-laguntza 221 erakundetara iritsi da, eta horietatik %70 ETEak dira. Proiektu gehienak gai jakin batzuetara bideratuta daude, besteak beste, hauetara: bio, fabrikazio aurreratua, informazio teknologiak, energia, garraioa, e.a.\nHorizontea 2020 programari esker, Euskadiko enpresek, ikerketa zentroek eta erakunde publikoek errazago parte har dezakete nazioarteko lankidetza proiektuetan, ikerketa arloko helburu berberak dituzten beste herrialde batzuekin batera. Diziplina anitzeko taldeak dira, eta talde horietako kide –are gehiago, lider- izatea aukera paregabea da ezagutzak barneratzeko, ikerketa-ildo berriak ezagutzeko, Europako liderrekin lan egiteko eta finantza baliabide berriak lortzeko.\n#Euskadi ha recibido en tres años 303 millones del Programa #Horizon 2020 https://t.co/c91ycLtgs7\neuropa_2020.jpg 200 KB (jpg)\n2017.eko urriak 21\nEuskadik helburuak bete ditu eta 332 milioi euro lortu ditu I+G+b finantzatzeko Europako HORIZON(TE) 2020 programatik\nMarcos Muro: “Europako Gizarte Funtsak eragin positiboa du Euskadiko enpleguan eta gizarte- eta lan-inklusioan”\n2020.eko abuztuak 31\nEusko Jaurlaritzak 125 milioi euro bideratuko ditu enpresen I+G laguntzeko\nEuropako Batzordeak euskal ETEentzako finantzaketa plana aurkeztu du Euskadin\nEuropar Batasunak COVID-19aren pandemiaren ondoren leheneratzeko plan historikoa adostu du\n2020.eko azaroak 04\nZientzia, Teknologia eta Berrikuntzaren Euskal Kontseiluak onetsi egin du ZTBP amaitzeko 4. Fasearen hasiera\n2019.eko abuztuak 14\nEuskadik STEAM hezkuntza bultzatzeko Europako proiektu berri batean parte hartzen du


Joan Ikusi - Tresna-barrak menura eta hautatu Posta-konbinazioa\nSartu hartzaile baten helbide-erregistroaren zenbakia, hartzailearentzako posta-konbinazioko dokumentuaren aurrebista ikusteko.\nErabili arakatzeko botoiak helbide-erregistroetan gora eta behera korritzeko.\nUneko hartzailea posta-konbinaziotik baztertzen du.\nEditatu dokumentu indibidualak\nKonbinatutako dokumentu bakarra sortzen du, hartzaile bakoitza bereizteko orrialde-jauziak txertatuta. Hartzaileen izenak eta helbideak dokumentuan sartuta daude, eta nahieran pertsonalizatu daitezke.\nGorde konbinatutako dokumentua\nGorde posta-konbinazioko irteera fitxategi batean.\nInprimatu konbinatutako dokumentua\nPosta-konbinazioaren irteera hartzaile guztientzat edo batzuentzat inprimatzen du.\nBidali konbinatutako dokumentua mezu elektroniko gisa\nPosta-konbinazioaren irteera mezu elektroniko gisa bidaltzen du hartzaile guztientzat edo zenbaitentzat.\nThis page is: /text/swriter/mailmergetoolbar.xhp\nTitle is: Posta-konbinazioko tresna-barra


Iragan urtarrilaren 9ko Nafar Parlamentuko osoko bilkuran hizkuntza eredu ezberdinetako ikasleen arteko elkarbizitza sustatzeko neurriak hartzea eskatu zuen Izquierda-Ezkerra koalizioak. Egun ikastetxe ezberdinetan ematen diren ereduak ikastetxe berean kokatzea eskatzen zuen ebazpenak aurrera egin zuen Izquierda-Ezkerra, UPN, PPN, PSN eta Geroa Baiko hautetsien babesarekin.\nEbazpen horren ondorioz jada aski urriak diren euskararen arnasguneak murriztu eta sustatu nahi ei den ustezko elkarbizitza hori halabeharrez gazteleraz izango dela ulertuta, EHEk ekimena egin zuen atzo eguerdian. Finean, iniziatiba parlamentarioaren bultzatzaile izan den koalizioa osatzen duten alderdien egoitzetako atarietan panel batzuk jarri eta ebazpenaren inguruko irakurketa jasotzen zituen esku-orriak banatu zituzten "Guk, eskola euskalduna!" lelodun petoa zeramaten EHEko dozena erdi kidek. Aipatu paneletan bi mezu ageri ziren: "Izquierda-Ezkerrak murgiltze eredua indargabetzen du" eta "Euskaraz dakienaren eta ez dakienaren arteko 'bizikidetza' zein hizkuntzatan izango da?".\nEkimen honen bidez ikasleak euskal curriculumaren baitan eta euskaldun eleanitz gisara heziko dituen eskola euskaldunaren alde egin nahi izan da eragile euskaltzaletik.


Mendi Galduen Topagunea: Aizkorri, Kanal Haunditik (1523 metro)\nAspalditik genuen Aizkorriko korridoreetara bisita bat egiteko gogoa. Pirinioetako korridoreetan hasi baino lehen eman beharreko pausua baitzen. Beraz, aste honetan eginiko elurra kontuan izanik, abenduaren 7 aukeratu genuen gure saiakera egiteko.\nGuk aukeratutako bidea argazkian 1 zenbakia duena da. Bide erdia korridore hontatik egin genuen, bigarren erdia 3 zenbakidunetik egin genuen.\nKorridorea 1000 metrotan hasten da. Eta 45ºko maldetatik gora egiten du. Goiko harkaitzetara iristean, pausu tekniko bat igaro eta alken maldetara iristen gara, 50º dituztenak.\nGu harkaitzetara iritsi ginen, bertan "tubo" bat sortzen da, eta hor, elurjauzi bat izan genuen.\nBeraz, trabesia bat eginez, Kanal Haundi Nagusira igaro ginen. Bertatik gora egin genuen, 40º inguruko maldetatik.\nKorridore hauetara iristeko, autoa Zegamako Hiruetxeta auzoko Altzukaran baserrian utzi behar dugu. Bertan lekua ez dago soberan, beraz ahalik eta traba gutxien egitea komeni da.\nAltsasu, 7:00. Mikelek eta biok, Altsasuko gasolindegi batean egin dugu zita. Betiko moduan, kotxe bat utzi eta auto bakar batean goaz Zegama aldera.\nAltzukaran baserria, 7:30. 603m. Baserri honen atzean, ezkerretara hartu beharra daukagu, langa bat igarotzeko asmotan.\nBideak, pagadi batean sartuko gaitu, bertatik ordu laurden bat egin beharko dugularik. Bi bidegurutze topatuko ditugu, biak eskubira hartuko ditugularik.\nOndoren, ezker aldean geratzen zaigun basoan sartu beharko gara, bide garbirik gabe, nahiz eta ongi bilatu ezkero, belarretan zapalketa markaren bat ikus daitekeen. Baso honek malda ederrak ditu, polit zein gogorrak. Basoa igaro ondoren, zelai batera iritsiko gara, bertan hasten direlarik korridoreak.\nTxindoki, erdi elurtuta.\nGurutzea eta korridorearen hasiera.\nKanal Haundi Zuzena korridorearen hasiera, 8:45. 1003m. Zelai hontan gurutze bat aurkituko dugu, hau da korridorearen hasera. Hemendik aurrera maldak ez du barkatuko, 45º izango baititu tontorrerarte.\nKorridoreak ez du zailtasun handirik. Zuzen jarraitu behar da harkaitz batzutara iritsi arte. Elurra ez dugu kondizio honetan aurkitu. Elur gutxi dago korridorearen haseran, eta gainera biguna.\nKanal Haundi Zuzena\nKanal Haundi Nagusia\nMikel korridorearen hasieran\nZelaia beheran geratzen hasten da.\nHarkaitzetara iristen. Trabesiaren hasieraren lekua.\nHarkaitzen sarrera, 9:40. 1241m. Puntu honetan "tubo" antzeko bat sortzen da. Behin tuboa zeharkatuta, ezker bariantea edota eskubi aldekoa (guk jarraitu behar genuena) aukeratu behar da.\nTuboaren sarreran geundela, elur bolatxo batzuk ikusi genituen beheruntz. Pixkanaka gero eta haundiagoak ziren. Eta konturatzerako, ezker barianteko elur plaka batzuk tuboan sartzen ari ziren. Pare bat metro eskubira korrika egin eta zuhaitz bati heldu ginen, elurjauzia gugandik hiru metrora zegoen bitartean.\nElurjauziaren bukaeraren bideoa\nAdrenalina pikoa pasa ostean, erabakiak hartzeko ordua iritsi zen. Igotzen jarraitzea erabaki genuen. Baina elurjauzi txiki-txiki bat gertatu zen berriz, lehen elurjauziaren azken errepika. Hori ikusita, goruntz ezin genuela jarraitu erabaki genuen.\nEz genuenez jeitsi nahi, Kanal Haundi Nagusira trabesia bat egitea erabaki genuen. Ez genekien posiblea zen edo ez, ezta harresirik aurkituko genuen. Trabak igoretzen joan ginen pixkanaka, eta azkenik, zailtasun txikiren batekin, Kanal Haundi Nagusira iritsi ginen.\nHemendik aurrera, argazkien kopurua gutxitu egin genuen, elurjauzirik ez izateko, gure abiadura azkartu baitgenuen.\nKanal Haundi Nagusia, 10:25. 1240m. Korridore hau elurrez betea aurkitu genuen. Kondizio hobeagoarekin. Gainera, altuera ez galtzea lortu genuen. Beraz, gauza bakarra geratzen zitzaigun; gora egitea.\nTrabesia amaitu genuen lekua.\nGeratzen zitzaigun korredore zatia.\nAitzabal eta Aketegiren tarteko lepoa, 11:10. 1433m. Behin Aizkorri mendilerroko "kresta"ra iristean, ezkerretara hartu eta Aizkorriko tontorrera jarraitzea besterik etzaigu falta.\nAizkorri, 11:25. 1523m. Aterpeko ateak bi zati ditu, eta behekoa guztiz estalia zegoen elurrarengatik. Beraz, goiko atetxotik sartu beharra izan genuen.\n12tan beherako bideari ekin genion. Beherako bidea, San Adriango aterpetik Aizkorrira ipar aldetik doan bidetik egin genuen. Bideak ez dauka inolako zailtasunik ezta galbiderik. Sentitzen dut argazkirik ez egin izana.\nAltzukaran baserria, 13:30. 603m. Trasteak jaso, erropa aldatu eta etxeruntz abiatu ginen.\nGure lehenengo korridorea izateko esperientzia ona izan zen. Elurjauziak adrenalina igo eta beldurra sartuarazi zigun, baina ikasteko ongi etorriko zaigu. Mendian elurjauzi baten aurrean nola jokatu ikasi baitugu. Zihur laster izango garela berriz Aizkorriko korridoretan.\nHemen dituzue track-a eta datuak.\nTracka (wikiloc): http://es.wikiloc.com/wikiloc/view.do?id=3701206\nEtiketak: Aizkorri , Eskalada , Kanal Haundi , Korridorea\nElurjausiarekin a ze sustoa!!! Ez zen oso handia baina mina egiteko adinekoa bai.\nKanalaundi zerrendatik kenduta, orain beste batekin frogatu beharko dezue.\nEskerrik asko berriz ere Smithy!!\nSustoak susto, goiz ederra pasa genuen Aizkorriko magaletan. Orain beste kanal batzuk bilatzeko unea iritsi zaigu!\nAnimo sorbaldarekin! Aio\naupa Xabi te contesto por aqui, yo creo que si debió de nevar algo encontramos nieve a partir de los 1000m ya en la canal y al final de la canal había bastante paquete de nieve y muy blanda, no había ninguna huella por lo teníamos que abrir, de todos los modos el domingo tuvimos un dia espectacular con mucho frio y esa canal para repetir.\nHola Santi! Me alegro que pudierais hacerlo en buenas condiciones y que disfrutaseis!! Animo!


Elkartasuna adierazi diete presoei Madrilen | Mundua | Berria\nElkartasuna adierazi diete presoei Madrilen\n2019ko urriak 17\nMADRIL. Espainiako hiriburuko Puerta del Sol plazan ehunka lagun elkartu ziren atzo gauean, buruzagi katalan independentista presoei elkartasuna adierazteko. Hainbat lelo oihukatu zituzten, tartean honako hau: «Ez dugu onartuko absoluzioa ez den beste sententziarik».\n«Simeonik alde bakarrez erabaki du gure kontratua amaitzea, eta hori hutsegite bat izan da»\nAnder Perez Zala (berriemaile berezia)\nKorsikako buruzagi independentistak aitortu du ez zeudela prest Pe a Corsica koalizioaren zatiketarako, baina bigarren itzulian berriz elkartzeko aukerak badaudela dio.\nKanporatutako enbaxadoreak berriz hartzea adostu dute Bidenek eta Putinek\nEtsaitasuna egun batez alboratu, eta elkarrekin hitz egiteko prest daudela irudikatu dute Genevan AEBetako eta Errusiako presidenteek. Zibersegurtasunaz eta Ukrainaz eztabaidatzea onartu dute.\nGaza bonbardatu du Israelgo armadak\nHiru misil jaurti dituzte gerra hegazkinek. Lehen erasoaldia izan da, maiatzaren 21ean adostutako su-etenaz geroztik.\nHagako fiskaltzak Filipinetako Gobernua ikertzeko eskatu du\nRodrigo Duterte presidenteak ohartarazi du ez duela parte hartuko bere aurkako ikerketan\nCDRek epaiari ez obeditzeko eskatu diote Generalitateari\nKataluniako CCOO: «Epaia bidegabea da»\nAldiriko trenen herena ibiliko da biharko greban\nPPk blokeoari egotzi dio Prateko heriotza\nBartzelonaren partida Madrilen nahi du Ligak


Plataforma para los derechos de las personas inmigrantes: abril 2010\nConcentración Manteros Bilbao\nPublicado por Mbolo Moy Doole en 8:47 No hay comentarios:\nKaleko salmenta ez da delitu izango, mozkina 400 euroz azpikoa bada\nNahikoa ez den arren, kaleko salatzaileen despenalizazioan aurrerapausoa egin dela dio SOS Arrazakeriak\nKopia piratak saltzen dituzten pertsonen zigorrak arautzen dituzte Espainiako Kode Zibilaren 270 eta 274 artikuluek, eta artikulu horiek aldatzea onartu zuen Espainiako Parlamentuak iragan asteartean. Horren bitartez, irabaziak 400 euro baino handiagoak ez badira, kaleko saltzaileei ez zaie deliturik egotziko, falta bat baizik. Nafarroako SOS Arrazakeria elkarteak aitortu du begi onez ikusi dutela Espainiako Kode Zibilaren aldaketa, eta halaxe egin dute beste hainbat gizarte eragilerek ere. Hala ere, salatu du ez dela nahikoa, «oraindik ere faltsututako produktuak saltzeagatik etorkinak estradita daitezkeelako». Dena den, Nafarroako SOS Arrazakeriak argi du legedia aldatzea aurrerapauso bat izan dela kopia piraten saltzaileen eskubideetan.\nDuela urte eta erdi, hainbat gizarte eragile eta etorkinen laguntzarako elkarte sinadurak biltzen hasi ziren, faltsututako CD eta DVDak kalean saltzen dituzten pertsonen zigorrak «neurrigabeak» zirela salatzeko. Halaber, Zigor Kodea alda zezaten ere eskatzen zuten. Hala, SOS Arrazakeriaren arabera, «kanpaina horrek fruituak eman ditu, nahiz eta ez diren nahikoa».\nIzan ere, salatu dute oraindik Zigor Kodeak jasotzen duela faltsututako produktuak saltzea, delitu gisa beharrean, falta gisa. «Kopia piraten saltzaileen zigorrak kentzearen alde pauso bat eman da, baina oraindik Zigor Kodearen menpe jarraitzen dute, eta horren ondorioz pobrezia kriminalizatzen jarraitzen da», salatu du Armando Cuencak, La Hormiga Atomicako Migrazio eta Prekarietatearen Asanbladako kideak. Hala, eskatu du artistek euren obren etekinei esker bizi ahal izateko duten eskubidea Zigor Kodearen «neurrigabeko» erabileraren bidez aldarrikatzeari uzteko.\nZigortzen jarraitzeko aukera\nSOS Arrazakeriaren irudiko, «legedi aldaketak kopia piraten saltzaileak zigortzen jarraitzeko aukera ahalbidetzen du». Hala, orain, saltzaileek, falta batengatik zigortuz gero, isun bat ordaindu beharko dute. Isuna ordaindu ezean kartzela zigorrak ezartzeko aukera dagoela dio Espainiako Zigor Kodeak. Cuencaren hitzetan, «kontuan hartuta kopia piraten saltzaileek dituzten diru sarrera urriek kaleko salmentan dutela jatorria, ezinbestean espetxe zigorrei aurre egiten jarraitu beharko dute».\nHorrez gain, falta horiek paperik gabeko etorkinen egoera legeztatzeko aukera «zailtzen» dutela irizten dio Cuencak. «Egun Espainian indarrean dagoen Atzerritarren Legea aintzat hartuz gero, litekeena da kaleko saltzaile etorkin bat bere herrira estraditatzea kopia piratak saltzeagatik».\nBestalde, Cuencak azaldu du hainbat zalantza dituela legediaren aldaketarekin. Hauxe dio Espainiako Zigor Kodeak: «Kaleko saltzaile batek kopia piratak salduz erdiesten dituen irabaziak 400 euro baino handiagoak badira espetxe zigorra ezar dakioke».\nPublicado por Mbolo Moy Doole en 3:35 No hay comentarios:\nKaleko salmenta ez da delitu izango, mozkina 400 e...


Freeman Dyson - Wikipedia, entziklopedia askea.\nCrowthorne (en) , 1923ko abenduaren 15a\nPrinceton, 2020ko otsailaren 28a (96 urte)\nmatematikaria, fisikari teorikoa, fisikari nuklearra, katedraduna eta estatistikaria\nHughes Domina (1968)\nMax Planck domina (1969)\nMatteucci domina (1989)\nRoyal Societyko kidea (1952)\nFreeman John Dyson (Crowthorne, Berkshire, 1923ko abenduaren 15a - Princeton, New Jersey, 2020ko otsailaren 28a) britainiar fisika teorialaria eta astrofisikaria izan zen.\nCambridgeko Unibertsitatean egin zituen ikasketak, eta matematika aplikatuetan lan egin zuen gero britainiar gobernuarentzat. Sei urtez ikerkuntzan jardun ondoren Britainia Handian eta Estatu Batuetan, fisikako eskolak ematen hasi zen Cornelleko Unibertsitatean, Estatu Batuetan, 1951n. 1953an Princentoneko Unibertsitateko Ikasketa Aurreratuetako Institutuan hasi zen lanean. Dysonen ikerkuntza-lana fisikaren une kritiko batean hasi zen. Bigarren Mundu Gerraren ondoko urteetan froga esperimental berriek arazo berriak sortu zituzten, quantumen teoriaren eta materiaren eta argiaren elkarrekiko ekintzaren inguruan besteak beste. Baina quantumen elektrodinamika hori sortzeko erabili ziren teknika matematikoek zenbait eragozpen zituzten, eta emaitza absurdoak eragin zituzten. Hala ere, 1949 aldera, matematika-arazo horiei buruzko bi konponbide teoriko sortu ziren: teoria horietako bat estatubatuar fisikari Richard P. Feynmanek asmatu zuen, eta bestea bere herrikide Julian S. Schwinger fisikariak, eta baita, bere aldetik, japoniar fisikari Shin'ichiro Tomonagak ere. 1950 aldera Dysonek frogatuta utzi zuen bi teoria horiek formalismo soil batera murritz zitezkeela, eta berehala nabarmendu zen ideia horien aplikazioan. Hortik sortu zen teoria eta horren inguruko teknika matematikoak fisika teoriko modernoaren muina izan ziren XX. mendearen bigarren erdian. Lan nagusiak: Unibertsoaren perturbazioa (1979) eta Armak eta itxaropena (1984). Sari ugari jaso ditu, horien artean Max Planck domina (1969) eta Templeton saria (2000). American Physical Society, Estatu Batuetako National Academy of Sciences eta Londresko Royal Societyko kide izan zen.\nWikimedia Commonsen badira fitxategi gehiago, gai hau dutenak: Freeman Dyson\nOrriaren azken aldaketa: 29 otsaila 2020, 09:48.


Irekia Eusko Jaurlaritza - Gobierno Vasco :: Araba ESI-k AUO Santiagoko Larrialdietako zerbitzuaren instalazioak handitu eta modernizatu ditu\nAraba ESI-k AUO Santiagoko Larrialdietako…\nZerbitzuak hornikuntza funtzional eta berrienak eskaintzen ditu, berritu eta zabaldu ondoren, bertan Eusko Jaurlaritzak 380.000 euro baino gehiagoko inbertsioa egin du\nOsakidetzako Zuzendari Orokorrak baieztatzen duenaren arabera, Mª Jesús Múgica zuzendariak, ‘berriztatze eta hedatze honekin, beste urrats bat gehiago ematen dugu Arabako herritarren Osakidetzako zerbitzuen hobekuntzan’. Berriztatze handi hau Arabako Ospitale Unibertsitarioko Plan Zuzentzailearen baitan gauzatzen da eta Eusko Jaurlaritzak horretarako 380.000 euro baino gehiago jarri ditu.\nHalaber, Mª Jesús Múgicak azpimarratu du ‘eremu asistentzial honek instalazio berrienak dituela, larrialdietako arretarako egokiagoak; horiek guztiak segurtasunean, eraginkortasun eta erosotasunean funtsezko hobekuntza bilakatuko dira, erabiltzaile, paziente zein profesionalentzat’.\nAzaroaren 19an amaitu zen bigarren fasean zerbitzuko barne eremuak birmoldatu dituzte arreta medikoaren box-kopurua areagotzeko; horiek horrela, 6tik 12ra pasa dira eta horietatik isolamenduko bat, Pisikiatriako larrialdialdietara egokitua, hain zuzen. Box guztiek monitorizazio-ekipamendua daukate eta monitorizazio komunaren zentral batetik kontrolatzen dira. Halaber, zerbitzuaren biltegia handitu da eta bi aldiz handiagoa den kaxoi sistema eskaini zaio kudeaketa hobetuko duena eta erizaintzako gainbegiraletzarako beste bulego bat gehiago antolatu da.\nVitoria-Gasteiz, 2017ko azaroaren 25


IBARRANGELU WEBGUNE BERRIA HERRIAREN IRUDI IZANGO DA | Buy Urdaibai\nIBARRANGELU WEBGUNE BERRIA HERRIAREN IRUDI IZANGO DA\nAzken bi hilabeteetako lan gogorrari esker, Ibarrangeluko Udalak bere webgune berria -www.ibarrangelu.net- estreinatu du orain egun gutxi herritarren mesederako. Bizkaiko Foru Aldundiaren BiskayTIK proiektuan barneratua, ataria herriko irudi berritua izango dela zehaztu dute Udal ordezkariek. Etorkizunean etxetik internet bidez administrazio izapideak egiteko aukera eskainiko duela ere ziurtatu dute.\n“Plataforma modernoa sortu da, intuiziozkoagoa, erabilgarriagoa eta eduki berriekin”, gaineratu dute Ibarrangeluko arduradunek. Izan ere, Udalaren helburua “herriko egoera argi eskaintzea da, eta baita udal zerbitzuen, kultura eta aisi eskaintzaren eta, azken finean, Ibarrangeluri buruz interesgarria izan daitekeen guztiaren berri ematea” da, beharrezko den informazio guztia erabiliz, bai herritar bai kanpotarrentzako.\nAtal desberdinetan banatua, administrazio-informazioaz gain, udalerrian dauden baliabide turistikoen eta zerbitzuen zerrenda ere badu webgune berriak.\n“Gune hau proiektu handiago baten lehenengo fasea da eta laster herritar guztieti administrazio izapideak etxetik bertatik egiteko aukera eskainiko zaie. Nolanahi ere, web atari berria tresna interaktibo eta aldakorra -informazio beharren eta herrian gertatzen diren aldaketen arabera- izango da”, zehaztu dute udal arduradunek.


Ikusi makusi, zer ikusi... • ZUZEU\nIkusi makusi, zer ikusi…\nA ze itxura. Ona ala txarra? - noway cc\nOhitura da begiei kasu egitea, horretarako prestaturik baikaude. Ikusitakoa sinistera gaude ohituratuak, naturak ikusmena eman digu bizirauteko eta itxuran oinarrituta, gauza batzuk alboratzeko, beste batzuk hartzeko eta besteak ulertzeko.\nTxipiroiak beren tintan jan ohi ditugu Euskal Herrian. Sekulako platerkadak ditut janak nik behintzat; hori zaporea, hori testura eta kolorea… Baina galdegin al diozue zeuen buruei, ea zergatik okin suitzar batek Lekeitiora oporretara etorri eta ia botaka egiten duen platera ikusi eta berehala? Zergatik ez du ezta probatu ere egin nahi? Ikusmenaren ondorio da hori. Ikusitakoak irabazi egiten dio usaindutakoari eta dastatutakoari. Dena alda dezake, usain on bat higuingarri bilakatzera iritsiaz.\nEztabaida piztu zen aurrekoan, Pello (lagun zaharra) eta Dorleta bere neska-lagunaren artean, pare bat liburu erostera joan zirenean. Dendako beherapenek erakarrita apalategiak begiratzen zeudela gertatu zen guztia; han ziren Stieg Larsson famatuaren liburuak, han Dan Brownen aleak eta alboan Ruiz Zafon-en beste liburu bat… halako batean etorri zitzaion Dorleta liburu ponposo batekin, tapa gogorrekoa portzierto. “Los secretos de la Duquesa polita emateu, erosi ingoet eta gero gabean hasiko naiz irakurtzen Pello!”, irriparre gozo batez erantzun zion honek, “Bai, bai…”. “Ze ez al zaizu gustatzen ala?”, “Ez dakit… ez dut irakurri, baina benetan, ezin ditut irentsi filmeetako kartelan antza duten portadak. Atzerakoa ematen diate”, “Bai zea Pello, ba nei erakarri egiten diate eta gehienetan asko gustatze zaizkit”, “Ondo ba, erosi orduan”. Pellori, okin suitzarrari txipiroiek bezala, filme portada duten liburuek atzerakoa ematen diote. Pellori gehiago gustatzen zaio laburpena eta autorea nor den irakurri eta horren arabera aukeratzea, “filmeen portadak fimeetarako”.\nPortada deigarria, Best Seller fenomenoa - bennylin0724 cc\nGure begiek askotan lagunduko gaituzte; konfiantza emanaz, gauza asko ulertaraziz eta beste hainbeste biluztuz. Egunero ordea, ez da igandea. Lekeitiora joandako okin suitzarrak, Pellok eta Dorletak beraien ikusmena baliatzen dute aukera onena egiteko xedearekin, baina gehienetan ‘Z’ hizkiarekin hasi eta ‘A’ hizkiarekin amaitzen den hori jasotzen dute trukean. Ziria.\nBest Seller, Dan Brown, Euskal Herria, gastronomia, Gezurra, ikusi, ikusmena, Suitza, tintan, txipiroiak\nNOSFE, Bilboko banpiroak, lan ona aurkitu du


Renneville (Garona Garaia) - Wikipedia, entziklopedia askea.\nRenneville (Garona Garaia)\n43° 22′ 51″ N, 1° 43′ 25″ E / 43.380833333333°N,1.7236111111111°E / 43.380833333333; 1.7236111111111Koordenatuak: 43° 22′ 51″ N, 1° 43′ 25″ E / 43.380833333333°N,1.7236111111111°E / 43.380833333333; 1.7236111111111\nRenneville (Garona Garaia) (Frantzia)\nRenneville (Garona Garaia) (Okzitania)\nVillefranche de Lauragais, Avignonet-Lauragais, Gardouch eta Montclar-Lauragais\nRenneville (frantsesez eta ofizialki: Renneville) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 521 biztanle zituen.\n2007an Renneville udalerrian erroldatutako biztanleak 461 ziren. Familiak 163 ziren, horien artean 23 pertsona bakarrekoak ziren (8 bakarrik bizi ziren gizonak eta 15 bakarrik bizi ziren emakumeak), 49 seme-alabarik gabeko familiak ziren, 87 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 182 etxebizitza zeuden, 160 familiaren etxebizitza nagusia ziren, 6 bigarren erresidentzia ziren eta 15 hutsik zeuden. Etxebizitza guzti hauek 182etxeak ziren. 160 etxebizitza nagusietatik 145 bere jabearen bizilekua ziren, 12 alokairuan okupaturik zeuden eta 3 doan lagata zeuden; 17 etxek hitu gela zituzten, 46 etxek lau zituzten eta 97 etxek bost zituzten. 124 etxek euren parking plaza propioa zuten azpian. 53 etxetan ibilgailu bat zegoen eta 98 etxetan bat baino gehiago zituzten.\n2007an lan egiteko adina zuten pertsonak 289 ziren, horien artean 231 aktiboak ziren eta 58 inaktiboak ziren. 231 pertsona aktiboetatik 221 lanean zeuden (122 gizon eta 99 emakume) eta 10 langabezian zeuden (3 gizon eta 7 emakume). 58 pertsona inaktiboetatik 21 erretiraturik zeuden, 20 ikasten zeuden eta 17 "bestelako inaktibo" gisa sailkaturik zeuden.\n2009an Renneville udalerrian 166 unitate fiskal zeuden, 487 pertsonek osaturik. Pertsona bakoitzeko diru-sarrera fiskalaren mediana urteko 19.048 euro zen.\n2007an zeuden 19 komertzioetatik, 9 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 1 finantziazio enpresa zen, 4 zerbitzu enpresak ziren eta 1 administrazio publikoko enpresa zen.\n2009an zeuden norbanakoentzako 8 zerbitzu publikoetatik, 1 autoeskola zen, 3 margolariak, 1 zurgina, 2 iturginak eta 1 argiketaria.\n2000. urtean Renneville udalerrian 24 nekazaritza-ustiategi zeuden, 520 hektarea erabiltzen.\nVillefranche de Lauragais (2,1 km)\nMontclar-Lauragais (2,2 km)\nGardouch (3,4 km)\nBeauteville (3,9 km)\nSeyre (4,7 km)\nSaint-Rome (5,4 km)\nAvignonet-Lauragais (5,6 km)\nVallègue (5,6 km)\nMultimedia: Renneville (Haute-Garonne)\nBNF: 15255445h (data)


Igor Antonek eta Galdakaoko Txirrindulari Elkartearen erronka solidarioak Urduña bisitatu zuen larunbatean - Urduña - Aiaraldea.eus\nIgor Antonek eta Galdakaoko Txirrindulari Elkartearen erronka solidarioak Urduña bisitatu zuen larunbatean\nAimar Gutierrez Bidarte 2022-06-05 19:30\nBizkaiko lau puntu kardinalak lotu zituzten larunbatean -ekainak 3- Galdakaoko Gela Txirrindulari Elkarteko kideek eta Igor Anton Euskaltel Euskadiko txirrindulari ohiak. Urduñan egin zuten bigarren geldialdia.\nGaldakaoko Gela Txirrindulari Elkarteko kideek eta Igor Anton Euskaltel Euskadiko txirrindulari ohiak sustaturiko elkartasun erronkak Urduña bisitatu zuen larunbatean, ekainak 3. Galdakaoko boluntario elkartearentzat dirua biltzea zuen helburu ekimenak. Horretarako, Bizkaiko lau puntu kardinalak lotu zituzten bizikletaz.\nGaldakaotik abiatu ziren kirolariak goizaldeko 3:15ean. Lanestosan egin zuten lehen geldialdia, Bizkaiko herririk mendebaldekoena. Urduñara jo zuten jarraian, Bizkaia hegoaldeko herria, eta ibilbidearen 165. kilometroa. Aiaraldetik Ondarru eta Matxitxako lur-muturrera jarraitu zuten, azkenik Galdakaora itzultzeko berriz. Guztira, 350 kilometroko zeharkaldia egun bakarrean.\nArgazkiak: Galdakaoko Gela Txirrindulari Elkartea


Abenduaren 29an, igandea, Zubietako errauste plantaren proiektua betirako lurperatu izana ospatu da Usurbilen, Gipuzkoa Zero Zabor mugimenduak antolatu duen “Nik ere erraustegia gelditu dut” jaialdiarekin. Egitaraua irekiko du goizeko 09:00etan abiatuko den mendi ibilaldiak, 11:00etatik aurrera hainbat ekimen iragartzen dira haur, gazte eta helduentzako, eta 13:00etan burutuko da ekitaldi nagusia.\nUsurbilgo ekitaldira hurbiltzeko egin dute Gipuzkoa Zero Zabor, Errausketaren Aurkako...\nUztailaren 23an Gipuzkoako erraustegia egiteko asmoa zegoen Artzabaleta gainean hainbat eragileek agerraldia egin zuten: Gipuzkoako Errausketaren Aurkako Koordinakundea, Eguzki, Gipuzkoa Zero Zabor eta Zubietako herritar kaltetuak. Ondorengoa da bertan irakurri zuten adierazpena.\nDuela hamarkada bat pasatxo gipuzkoarrak mehatxupean jarri gintuen proiektua sartu zuten agendan zenbait agintarik. Gipuzkoan, hondakinak erraustearen...\nPosted in Gipuzkoa, Mankomunitateak, Zubieta\nGipuzkoako Hondakinen Kudeaketa (GHK) partzuergoaren administrazio kontseiluak gaur (uztailak 12) goizean egindako bilkuran erabaki du bertan behera uztea Zubietan errauste planta eraikitzeko lanak. GHKk ohar baten bidez bihar arratsaldeko 17:00etarako egin die dei kazetariei albistearen zehaztapenak Zubietako Artzabaleta orubean bertan emateko. Kazetariei bidalitako deialdian dio hitzez hitz: “Zubietako errauste planta, prentsaurre deialdia. Zubietako errauste plantaren eraikuntza lanen...


Garapenerako Nazioarteko Lankidetzako Idazkaritza Nagusia\nKanpo Gaietarako eta Lankidetzarako Ministerioaren oinarrizko egitura garatzen duen 2012ko otsailaren 10eko 342/2012 Errege Dekretuaren arabera, Garapenerako Nazioarteko Lankidetzako Idazkaritza Nagusiak (SGCID) Nazioarteko eta Iberoamerikako Lankidetzako Estatuko idazkariari laguntzen dio garapenerako eta kanpoko kultura-ekintza koordinatzeko nazioarteko lankidetza-politikak egiten, zuzentzen, exekutatzen, jarraipena egiten eta ebaluatzen.\nSGCIDri dagokio: Espainiako Lankidetzaren Gida Plana prestatzea (lau urtean behin) eta hura aplikatzeko urteko plangintza egitea. Garapenerako eta bi aldetako nahiz alde askotako estrategien sektorekako eta zeharkako politikak egitea eta haien jarraipena egitea, laguntzaren eraginkortasuneko nazioarteko printzipioak kontuan hartuta.\nHorrez gain, garapeneko alde anitzeko ekimenetan eta erakundeetan, bereziki Europar Batasunean, Nazio Batuen sisteman (NBE), Ekonomia Lankidetza eta Garapenerako Antolakundean (ELGA) eta G-20an Espainiako politika prestatzen, koordinatzen eta jarraipena egiten eskuduntzak esleituta dituen Estatuko Administrazio Orokorreko organoekin koordinazioan aritzea ere badagokio.\nGarapeneko alde anitzeko organismoentzat finantzaketa-proposamenak aztertzea eta haiek egiten laguntzea ere badagokio, saileko beste unitate batzuekin, Garapenerako Nazioarteko Lankidetzako Espainiako Agentziarekin eta arloan eskuduntzak dituzten ministerioko beste sail batzuekin koordinatuta. Garapenerako laguntzaren kalitateaz eta eraginkortasunaz nazioarteko foroetan parte hartzea, esaterako, ELGAren Garapenerako Laguntza Batzordean (CAD).\nAdministrazio Publiko guztietan garapenerako politikak sustatzea, ministerioetako beste sail batzuei dagozkien eskuduntzei kalterik eragin gabe. Garapenerako eta garapenari buruzko hezkuntza, ikerketa eta azterketak bultzatzea, eta garapenerako lankidetzaren arloko eragileak koordinatzea. Bestalde, horrez gain, SGCIDren eskuduntza da aurrekontua egitea ere, dagozkien finantza-tresnen kudeaketaren arloan eskuduntza duten Garapenerako Nazioarteko Lankidetzako Espainiako Agentziaren (AECID) unitateekin koordinatuta. Espainiako garapenerako laguntza ofizialaren kontaketa- eta jarraipen-lanak egitea, baita ELGAko Garapenerako Laguntza Batzordean datuak jakinaraztea ere.\nNazioarteko lankidetzako estrategia, tresna, esku-hartze, programa eta proiektuen ebaluazioaren programazioa, koordinazioa eta jarraipena egitea; esku-hartzeak hobetzeko gomendioak egitea, ezagutza kudeatzea eta ebaluazio-txostenak argitaratzea: Espainiako lankidetzaren ebaluazio-sistema indartzea eta sistemako eragileen artean ebaluazio-kultura sustatzea.\nEspainiako lankidetzaren koordinazio- eta aholkularitza-organoekin harremanak izatea ere SGCIDen ardura da.\nSGCIDen mende daude Garapen Politiken Zuzendariordetza Orokorra, Ezagutzaren Kudeaketa eta Garapenerako Politiken Ebaluazio Dibisioa eta Garapen Politiken eta Plangintzaren Laneko Arloak Kabinetearen bidez.\nKanpo Gaietarako eta Lankidetzarako Ministerioa


Dupla, Izaro eta Bulego, asteburuko kontzertuen agendan\nDatozen egunotan Euskal Herrian izango ditugun kontzertuen errepasoa egin dugu albiste honetan.\nKontzertuz blai dator asteburua Euskal Herrian, eta albiste honetan laburbildu ditugu horietako batzuk.\nDupla bikote arabarrak eta Olatz Salvadorrek Mañariko plazan emango dituzten kontzertuak aipatuz hasiko dugu ostiraleko agendaren errepasoa. Esne Beltza eta Amak taldeak, berriz, batera arituko dira Hernaniko Ereñozu auzoko frontoian.\nAndoainen, Urmuga jaialdiaren baitan, Idoia Asurmendi, Juantxo Arakama eta Mikel Moreno arituko dira Leitzarango Bisitarien Etxearen ondoko zelaia girotzen.\nLarunbatean, honako kontzertu hauek ditugu agendan: Bulego, Astigarragako Astarbe sagardotegian; Esti eta Mikel Markez, Zestoan; Haxotz, Bilboko Levante plazan; Keu Agirretxea, Beran; eta Olatz Salvador, Lasarteko Manuel Lekuona Kultur Etxean.\nIgandean, Alex Sardui eta Chill Mafia arituko dira Baigorrin, Urmuga jaialdian. Azkenik, Izaro mallabitarra Gasteizko Iradier Arenan izango da, eta Esti eta Mikel Markez Astigarragako Astarbe sagardotegian egongo dira kontzertua ematen.


Badator 'XIII. BBK Mendi Film Bilbao-Bizkaia' - bizkaie.biz\nBadator 'XIII. BBK Mendi Film Bilbao-Bizkaia'\nBizkaie! 2020-11-23 13:06 Zinemea\nSarrerak zemendiaren 23an, eguerdiko 12:00etatik aurrera eskuragarri dagoz hemen.\nEdizino berezia izango da, pandemiak baldintzatutako urtean eta egoeran. Horreri erantzuteko, eta indarrean dagozan arau eta gomendio guztiak beteaz, bitarako zinemaldia izango da aurtengoa: batetik, Bilbon bertan, aurrez aurreko proiekzinoakaz; bestetik, Bilbora etorri ezin dabenentzat, online eskaintzeagaz.\nGaur, Bilboko Sala BBK-n egin dan ekitaldian, babesle nagusiek eta Mendi Filmeko ordezkariek 13. edizinoa aurkeztu dabe, abenduaren 4tik 13ra izango dana. Aurkezpen-hitzorduan ondorengoak egon dira: Eduardo Martínez, BBK Mendi Film Bilbao-Bizkaia Lehendakaria; Lorea Bilbao, Eusko Jaurlaritzako Euskera, Kultura eta Kirol saileko Foru Diputadua; Iñaki López de Aguileta, Bilboko Udaleko Kultura Zuzendaria; Andoni Iturbe, Kultura Sailburuordea; Gorka Martínez, BBK Banku Fundazinoko Zuzendari Nagusia eta Jabier Baraiazarra, BBK Mendi Film Bilbao-Bizkaia Zuzendaria.\nBilbon, bertatik bertara, publikoagaz eta uriko hiru aretotan zabalduta egingo da BBK Mendi Film Bilbao-Bizkaia: Euskalduna Jauregia, Golem zinemak eta Sala BBK.\nEuskalduna egoitza lez sendotu egin da, aurreko edizinoakaz alderatuta: 10 egunez, saio bana eskainiko da bertan (19:00etan hasita).\nAzkuna Zentroko Golem Zinemetan, igazko saio-kopurua ia bikoiztu egingo da, eskaintzea 13 saiotik 22ra. Zapatu-domeketan, hiruna saio egingo dira eguneko, eta, astean zehar, bina.\nSala BBK-n izango dabe eraginik handiena murrizketek, baina guztira 9 saio eskainiko dira -igaz 26 izan ziran-, abenduaren 5etik 13ra: egunero, bana. Bilboko bihotzean, aurreko edizinoetako oinarriko kanpalekua izan dana, aurten be, erreferente izango da.\nDanetara, 41 saio programau dira 13. edizinorako, igaz baino bat gehiago. Aforo-murrizketak kontuan hartu dira, aldaketa guztiok egiterakoan. Sarrerak, gaur, zemendiaren 23an, eguerdiko 12:00etatik aurrera eskuragarri dagoz, Euskalduna, Golem eta Sala BBK online salmenta-plataformen bidez. Pandemia-garaian, esfortzu berezia egin da sarreren salneurriak mantenduaz edo merketuaz, aurreko edizinoakaz alderatuta.\nBBK Mendi Film Bilbao-Bizkaia Sail Ofizialeko film guztiak online ikusi ahal izango dira aurten: eskaintza hau zabaltzen dan lehenengo aldia da, aurrera begira jarraipena izan daian. Vimeo sare sozialak eskaintzen dauan plataformako on demand edo alokairu-formulea erabilita, Sail Ofizialeko 54 filmen pack osoa, gaitegien araberako film-moltsoak, edo filmak eurak banaka erosi ahal izango dira.\nFilmei buruzko eduki gehigarriak be eskainiko dira: sinopsi eta trailerrak, kartelak, zuzendarien aurkezpenak... baita Mendi Filmek sortutako azpitituluak (euskeraz, gaztelaniaz nahiz ingelesez) be. Eta, horrezaz gan, festibaleko beste hainbat eduki be online eskainiko dira, Mendi Film-en sare sozialen eta MendiTV kanalaren bidez, besteak beste, zinemaldiko berbaldiak, mahai inguruak, liburu-aurkezpenak, sari-banaketea…\nMendi Film zaleei egokitutako eskaintzea da, aldi berean, ikusle barriak piztea be bilatzen dauana. Geolokalizautako eskaintzea da, Espainiara mugatua, online jarraipenak zinemagintzeari sostengoa emon daion; egileen eskubideak zaintzea, halako ekoizpenak bermatzea, babesleak erakartea, mendi festibaletan aurkeztea eta antzeko ekitaldiak bideragarri egitea be oinarrizko jomugak dira. Mendia, abenturea, muturreko kirolak eta natura-gaien inguruko zinemagintzeak inspirazinoa eta haize barriztuak dakarz, nahieran disfrutetako.\nMendia, abenturea, muturreko kirolak eta natura-gaiak jorratzen dituen 57 film ikusi ahal izango dira aurtengo edizinoan.\n54 film Sail Ofizialean.\n3 film Zabalandi lehiaz kanpoko atalean.\nDanetara, 175 film aurkeztu dira aurten, 36 herrialde ordezkatuz: inoz izan dan kopururik handiena. Hautaketa-lanetik sortu da Sail Ofizialeko zerrendea. IKUS filmak, sinopsiak eta trailerrak Sail Ofizialerako hautatuak izan diran 54 filmek, ganera, 18 herrialdetako jatorria daukie.\nHainbat mailatako estreinaldiak egingo dira Bilboko agerlekuetan, Mendifilm-en erakusleiho aparta baliatuaz:\nNazinoarteko 7 estreinaldi.\nEuropa mailako estreinaldi 1.\nEspainia-mailako 44 estreinaldi.\nEuskadi-mailako 2 estreinaldi.


'Lansarean.eus' berritasunak dituen euskarazko lan-ataria - Debagoiena - Goiena.eus\n'Lansarean.eus' berritasunak dituen euskarazko lan-ataria\nMaialen Regueiro 2020-05-13 18:36\nLansarean.eus lana bilatu edo profesional egokiak aurkitzeko euskarazko lan-ataria da eta 2015ean sortu zuen Bai Euskarari Elkarteak. Atariaren erabiltzaile kopuruak gora egin du eta erabiltzaile horien proposamenak aintzat hartu eta hainbat berritasun egin dituzte, besteak beste, ataria erabiltzeko gidetan.\nLan-atarian bi gida mota dituzte, lan bila ari direnentzat batetik, eta profesionalak aurkitu nahi dituzten enpresentzat, bestetik. Gida horietan, gainera, ataria erabiltzeko jarraibideak aipatzen dira.\nLansarean.eus-en lan eskaintza publiko eta pribatuak daude eskuragarri eta gainera, lan bila ari direnek bilaketa konbinatua egiten dute, non, enpresen lan eskaintzen bitartez lana bilatzeaz gain, enplegu publikoetako deialdien berri izaten duten. Azken horiek adierazteko, atal berezia sortu dute atarian eta lan eskaintzak modu bisualean aurkezten dira.\nEuskarazko materiala eta galdera-poltsa\nBi atal ere sortu dira lan eskaintza publikoetara aurkeztu nahi dutenentzako, materiala euskaraz biltzen duen atala batetik, eta lan eskaintzetarako galdera poltsen atala, bestetik. Horrez gain, Solasgunea izeneko atala, hautagaien arteko harremanak errazteko eta dokumentazio-trukea ahalbidetzeko erabili daiteke.\nGaldera-poltsari dagokionez, lan bila ari direnek berau sortzeko aukera izango dute, non lan eskaintza bakoitzeko hautagaiek test desberdinak sortzeko eta partekatzeko aukera izango duten.\nBideocurriculumak geroz eta ohikoagoak dira lan bila ari direnen artean. Bada, atarian horiek txertatzeko aukera eskaintzen da idatzizko curriculumarekin batera gordeta.


Horri honetan, SIIS Centro de Documentación y Estudios web gune honetan eskeintzen dituen edukinak eta zerbitzuak zein baldintzapean eskeintzen dituen irakurri dezakezu. Web gunearen Erabilera Baldintzak dira, eta gunean sartzerakoan onartzen dituzu.\nEuskadiko kooperatiben erregistroan dauden enpresarial taldeen eta kooperatiba elkarteen liburuko 1 asientoan 1717. folioan izena eman da dago.\nWeb gune honen bitartez, gure zerbitzuen eta produktuen eskeintza edo komerzializazioaren informazioa ematen dugu. Informazioa, erabiltzaileak ikusi dezaken bezala eskeintzen da eta SIIS Centro de Documentación y Estudios ez du erantzunkizunik hartuko egoera hauengatik sortutako kaltetan:\nWeb orrian sartzeak, marka, izen komertzialengan edo/eta zeinu bereizgarriengan eskubiderik duzunik ez du esan nahi, hau da datu horiek e SIIS Centro de Documentación y Estudios edo hirugarrengoen jabetzakoak direla baizik. Halaber, web guneko edukinengan inolako momentutan ez duzu ustiapen eskubiderik edukiko, hauen jabetza intelektuala gure enpresarena edo hirugarrengo batzuena izango delarik.\nErabilera Baldintza hauek legeria espainolak zuzentzen ditu. Erabilera Baldintza hauetatik atera daitezken eztabaidak konpontzeko, SIIS Centro de Documentación y Estudios eta erabiltzailea Donostia - San Sebastián (Gipuzkoa)-ko Epaitegi eta Tribunalen menpe jartzen dira.


Alex Txikon - Txikonek eta ‘Sadpara’k 500 metro soka fijatu dituzte 6.500m arte, eta 2Kra (6.100m) itzuli dira lotara\nBlog » Nanga Parbat 2016 invierno » Txikonek eta ‘Sadpara’k 500 metro soka fijatu dituzte 6.500m arte, eta 2Kra (6.100m) itzuli dira lotara\nSunday, 17 - January - 2016 , by Alex\nGoizeko 8:00etan jaso dugu Behe Kanpalekuan bi eskalatzaileen lehenengo deia: “Gaua oso hotza izan da, –30ºC, baina martxan jartzeko prest gaude”. Eta halaxe izan da, prismatikoei esker ikusi ahal izan ditugu 2Ktik ateratzen eta aurreneko elur-ertzean gora abiatzen.\nArratsaldeko 16:00etan berriro ere kontaktatu dute 2Kn bueltan zirela komunikatzeko: “Guztira 500 metro soka sartu ditugu, 3Ktik (6.700m) 200 bat metrora geratuko ginen”. Gehienbat terreno mixtoan aritu dira gaur, eta eguzkitan (aurreko egunetan ez bezala). Biharko plan gisa 2K-ko denda desmuntatu eta guztia bertan depositatuta uztea dute buruan, BKranzko bideari ekiteko. Beheranzko bide horretan, Kinshofer Horma “ganoraz” ekipatu nahi dute –aurreko egunea iaz fijatutako soka zaharrak baliatuta eskalatu zuten–. Aurreikuspen meteorologikoen arabera, oraindik ere badatoz eguraldi oneko zenbait egun, baina Txikon eta Sadparari ezinezkoa izango zaie bidean gora jarraitzea soka falta zaielako: “Nahiz eta atzo Ali eta biok sorbaldan hogeina kilo hartuta igo ginen honaino, soilik bion artean ezinezkoa izan zaigu 3Kra (6.700m) iritsi ahal izateko adina soka porteatzea hona goraino –2K–“, azaldu du Txikonek.\nZertxobait goizago hasi nahi zuten gaurko saioa, baina atzokoa –asteartea, hilak 16– egun luzea izan zen zinez: Gaueko 22:00ak pasatxo ziren BKra deitu zutenean; 2Kko denda barruan eta elurra urtzeko prest zeuden.\nBestalde, Bielecki eta Czech poloniarrek beren gauza guztiak 1Ktik eta goragoko deposituetatik BKra jaisteko erabili zuten atzoko eguna. Adam Bielecki berak gaur jakinarazi duenez, espedizioa amaitutzat jo dute eta laster ekingo diote etxeranzko bidaia luzeari: arrazoi nagusi gisa, saiakera alpinoaren porrota eta eguraldi txarra aipatu dituzte.\nBihartik aurrera, Txikonek eta Sadparak BKn atseden hartuko dute hurrengo rotazioari ekin arte..


Lantziego, 'La Paloma'ren habia - Arabako errioxa - Alea.eus\nLantziego, 'La Paloma'ren habia\nEstitxu Ugarte Lz. de Arkaute 2019-06-23 06:00\nLantziegoko Sebastian Iradierren etxea. PHOT.OK\nElizatik gertu dago seguru asko nazioartean famatuena izan den lantziegar baten etxea: Sebastian Iradier Salaberri musikariaren bizitokia.\nArabako Errioxako erdigune ederrenetako bat duen herria da Lantziego. Armarridun etxeak eta jauregiak nagusi dira bertan, eta eraikin errenazentista zein barroko ugari topatuko ditugu kale estuetan. Armendarizko markesaren jauregia nabarmentzen da beste guztien artean; parrokiako eliza ondoan kokatuta dago eta udalaren egoitza da. XVIII. mendeko fatxada miresgarria eta harlanduzko solairuak ditu. Kale nagusian aurkituko dugu, baita ere, udaletxe zaharra, egun ostalaritza negozio bat dena. Jauregia aurrekoaren data berdinetan eraiki zuten eta teilatu-hegaletan lan ederra du, baita fatxadan armarri ikusgarria ere.\nEz dira horiek, ordea, Lantziego herriak dituen etxe ospetsu bakarrak. Elizatik gertu dago seguru asko nazioartean famatuena izan den lantziegar baten etxea: Sebastian Iradier Salaberri musikariaren bizitokia, alegia.\nGainera, herritarren ofizioekin loturiko ondare industrial handia gorde du Lantziegok. Arabako Errioxako udal olio-errota bakarra eta herrialdean kontserbartzen direnen artean zaharrena da bertakoa. Udalarena da 1913. urtetik, Eustaquio Alvarez de Eulate jaunaren donazioari esker. Antzina irina egiteko errota zegoen bertan, eta horren gainean kokatu zuten gaurko olio-errota. Halaber, mahastiak eta olibondoak nagusi baldin badira ere, teilak ere egiten zituzten Lantziegon, eta Los terreros eremuan dago 1780. urteko teila-fabrika bat eta biltegia. XX. mendean abandonatu zuten, baina ondo gorde dute. Erdigunetik kilometro gutxira daude Asa eta Binasperi auzoak, eta Asan hain zuzen Mantibleko erromatar zubiaren hondarrak daude. Igarobide garrantzitsua izan zen erromatarren garaian, Ebro ibaiaren bi ertzak lotzen baitzituen. 164 metro zituen luzeran eta zazpi arku erdizirkular, baina bi soilik daude orain. Binasperin, berriz, ura izan da historikoki diru sarrerarik inportanteena. Iturbegi eta Berbenosako iturriei esker, soroak ureztatzeko haina ur izaten zuten, eta soberan zutena ondoko herriei, baita Logroñori ere saltzen zioten.\nKuadrilla: Arabako Errioxa.\nBiztanleak: 618 (2018ko Eustaten datuen arabera).\nBitxikeria: Lantziegoko Iradier Salaberri dantza taldeak 40. urteurrena ospatu zuen 2018an.\nKultura Arabako Errioxa Lantziego


topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Instalazioak muntatzeko prozesuak (Modulua)" topic_facet:"Instalazioa eta mantenimendua (Lanbide Arloa)" author_facet:"Arrasateko Goi-eskola Politeknikoa"\nProposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Instalazioak muntatzeko prozesuak (Modulua) Proposatutako gaia: Instalazioa eta mantenimendua (Lanbide Arloa) Egilea: Arrasateko Goi-eskola Politeknikoa\n1 Ekipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila Instalazioa eta mantenimendua (Lanbide Arloa) Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...\nArrasateko Goi-eskola Politeknikoa 1 Elhuyar Hizkuntza Zerbitzuak


Karmelo Landa - Berria.eus\n"Karmelo Landa" bezala etiketatutako albisteen zerrenda\nEZKER, EZ EZKOR\nEzkerretik eta ezkerreko norabidera begiratzera ohituta daude Landa eta Bikila, urte luzeak eman baitituzte biek ala biek lanean esparru politiko horretan, nor bere ikuspegitik, elkarrekin batzuetan eta antolakunde desberdinetan sarritan. Iragana gogoan, ezkerraren oraina eta etorkizuna izan dute eztabaidagai, eta bat etorri dira «ezkerraren birfundazioaren» beharraz.\nLandak dio epaiketetan «hankaz gora» utzi dituztela akusazioak\n2013ko abenduak 17\n26/11 eta 35/05 sumarioetako auzipetuen ustez, «eskandalua» litzateke zigor epaia jasotzea\nEpaituak ez babestea aurpegiratu dio Landak Azkunaren taldeari\nEAJk atzera bota du gazteen aurkako zein 'herriko tabernen' kontrako epaiketak salatzen dituen mozioa\nNazioartetik «konpromisoa eta babesa» jaso dute auzipetuek\nEspainiako Gobernuak duen jokaerarekiko «harridura» eta «haserrea» sumatu dituztela esan dute\n«Zubia igarotzeko» helburua\nUrritik aurrera 'herriko tabernen auzian' eta Segiren aurkakoan epaituko dituztenek aro berrira jauzi egiteko baliatu nahi dute epaiketa. Horretarako herritarren laguntza behar dela eta, hilaren 29an Lekeitiora deitu dituzte.\nEpaiketa politikoen aurkako Elkartasun Eguna egingo da Lekeition, irailaren 29an\n2013ko abuztuak 17\n«Elkartasun demokratikoa» eskatu dute 'herriko tabernen' eta Segiren aurkako auzietan auzipetuek\n«Europako Batasuneko eguneko agendan dago independentzia»\nEskoziako, Flandriako, Kataluniako eta Euskal Herriko independentistak bildu dira asteburuan Kataluniako Udako Unibertsitatean. Karmelo Landa irakasleak Udalbiltzaren proiektuak independentziarako duen garrantzia azpimarratu du.


+Espainia - Asamblea Nacional Española\nInicio > +Espainia\n+ Espainia. Espainiako Batzar Nazionalak espainiar Estatuko espainiar estatuari eman beharreko bizitza eta zerbitzuak hobetu nahi ditu. Horretarako, Espainian + Espainiako espainiarrek tresnak eskaintzea nahi dugu, Demokrazia espainolean zuzenean parte hartzeko.\nEspainiako Batzar Nazionalak bere estatutuei jarraitzen dio Espainiako gizartearen herritarren askatasuna eta berdintasuna dela. Autonomi jakin batzuek dituzten pribilegioak herrialdeko berdintasunen narriadura eragin du. Zerga-zama berdina ez den kasuetan, autonomia bizi denaren arabera, espainiarrek Espainiako eremu jakin batzuetan Espainiako hauteskunde-legean ez duten hauteskunderik edo hauteskunde-legeak ez diren pertsonen boto batean oinarritzen ez diren aukerek eragin handia izan dute Espainiako desberdintasunak.\n+ Espainia, herritar askea eta herritarra\nLangileen eta norberaren konturako laguntza. Espainiako Batzar Nazionalak Espainian lan-baldintzen prekarietatea ezagutarazten du. Gure herrialdea izatea, Europako Batasuneko herrialde batena, gutxieneko lanbide arteko gutxieneko soldatarekin.Laneko baldintza hobeak lortzeko neurriak ezarri nahi ditugu. Norberaren konturako langileen eta enpresa txikien drama, zerga-zama handi bat jasan dutenak, horretarako neurriak hartu behar ditugu. Langile autonomo altuena Europan ordainduko dugu.\nEspainiako landa eremuen birpopulazioa. Espainiako Batzar Nazionalak espainiar landa eremuen berreskurapenaren aurkako plan bat asmatu nahi du. Zerbitzuak eta azpiegiturak eskaintzea, gazteek landa eremuetan bizi erakargarria ikustea eta beren familiarekin proiektu komun bat garatzea. “Smart Villages” Europar Batasunaren proiektua bultzatu nahi dugu eta ezagutzera eman nahi dugu, landa mundua indartu ahal izateko.\nEspainiako Historiografia. Espainiar historiaren maltzurren istorioa Espainian izurritea duten nazionalismo eta populismoen arabera. Gure gizartean sakonki sakondu duen gure herrialdeko historia ezezagun bat sortu dute. Espainiako Batzar Nazionaletik beste elkarte batzuekin proposatzen dugu, hitzaldiak, foroak eta jarduerak antolatzeko Espainiako Historiaren azalpen zuzena eta egiazkoa izateko. Objektibotasun absolutuaren espirituaren arabera beti.\nKoordinazio interazionala. Espainian dauden gainerako elkarteekin lankidetza estua nahi dugu, eta Europar Batasunean Espainia sendoa eta larria nahi dut. Hori dela eta, ahalik eta erakunde gehienen arteko topaketa eta adostasuna proposatuko dugu, gure demokraziaren eta konstituzioaren balioak defendatzeko elkarrekin lan egin ahal izateko akordio zehatzak egiteko.\nTalentua sustatzea. Espainiako Batzar Nazionalak Espainiak garatzeko proiektuak abian jartzen dituzten pertsonak sustatu eta lagundu nahi ditu. Horregatik, ideia eta proiektuak euren herrialdeko konpromisoarekin laguntzen duten gazte eta dinamizatzaile talde bat sortzea proposatzen du.


Deabruaren amarruak erakutsiko ditu Stravinskiren soldaduak - GARA\nEuskadiko Orkestra Sinfonikoak bere denboraldi berria irekitzeko Stravinskiren «Soldadu baten istorioa» hautatu du. Ez da ohiko emanaldia izango, ordea; izan ere, bihar 18.00etatik aurrera, musika kontzertuaz gain, txotxongiloen antzezpenaz gozatu ahal izango dute Kursaalera hurbiltzen diren ikusleek.\n«Soldadu baten istorioa» Igor Stravinskik 1918an idatzitako obra da, biolin, kontrabaxu, fagot, tronpeta, tronboi, klarinete, perkusio eta antzezle-talde batentzat. Zirkuko edo feriako giroa gogorarazten duen musika da. Gainera, Charles Ferdinand Ramuz-en testu bat barneratzen du lanak: soldadu gazte bat beti azpijokoan dabilen deabruarekin tratuan ibili ondoren, honek arima erauziko dio azkenean mutikoari. Istorioak agerian jarri nahi du zer-nolako arriskuak dakartzan aberastasuna eskuratzeko irrikak.\nSaio hau Musika Familian arloaren programazio barruan sartzen da. Bertan, «giza-balioak eta alaitasuna zabaltzea izango dira denboraldi berri honetarako finkatutako helburuak», azaldu zuten orkestrakoek.\nPer Poc txotxongilo talde katalana arduratu da antzerkiaren atalaz. 1989an sortu zuen Santi Arnal-ek taldea eta musikarekiko hurbilketan bide luzea egin du. Gainera, txotxongiloaren mundua ezagutarazteko asmo sendo hori dela medio, hainbat obra egin ditu arte plastikoekin, zinemarekin, musikarekin eta ikus-entzunezkoen munduarekin elkarlanean.\nMusikaren munduan egin dituen lanen artean, Per Poc taldeak beste obra garrantzitsu batzuk ere ekoitzi ditu: Brittenen «Tximinia-garbitzailea», Mendelssohnen «Udako gau bateko ametsa», Txaikovskiren «Intxaur-kraskailua» eta Prokofieven «Pedro eta otsoa». Bere ikuskizunak ospe handiko antzokietara iritsi dira, besteak beste, Vienako Konzerthaus-en, Moskuko Antzoki Nazionalean, Bartzelonako Palau antzokian, Castell de Peralada jaialdian, Lizeoko Antzoki Handian, Madrilgo Errege Antzokian edota Bartzelonako Grek jaialdian izan dira.\nMusika Gela izeneko programa orokorrean beste hainbat ekimen ere topa daitezke, biharko emanaldiaz gain. Hala nola eskola-haurrentzako kontzertuak, orkestraren egoitzara bisitak, tailerrak ikastetxeetan, baita entsegu irekiak ere. Gainera, Sinfokids sailaren bigarren denboraldia ari da prestatzen orkestra, DVD formatuan kaleratzeko.\nFamiliartean ikusteko beste kontzertuak Donostian eta Gasteizen egingo dituzte. Igandean, Arabako hiriburuko Principal aretoan izango dute hurrengo emanaldia, hor ere «Soldadu baten istorioa» eskainiko dute.\nMartxoaren 17 eta 18an Stick Dance Quartet perkusio taldeak ia objektu oro musika instrumentu bihur daitekeela erakutsiko du, «Ezustekoen kutxa» izeneko emanaldian. «Frigorifiko bat ere erabiliko dute», aurreratu zuen atzo Mikel Cañadak, hezkuntza saileko koordinatzaileak.\nMaiatzaren 12an, Donostian bakarrik, nazioarteko musika estilo ezberdinak eramango ditu orkestrak Kursaalera, «Sheherazade... eta beste ahots batzuk» ikuskizunarekin. Bertan, nazioarteko musika bakoitzaren ezaugarriak errepasatu eta azalduko dituzte, identifikatzen erakusteko. Eta, azkenik, EOSek gonbidatu oso bereziak izango ditu ekainaren 8 eta 9an. Izan ere, Txirri, Mirri eta Txiribitonek 40 urte betetzen dituzte aurten, eta orkestrak ospakizun horretan ere hartuko du parte.\nGasteizko «Ezustekoen kutxa» kontzertuak izan ezik, guztiek sentsibilizazio tailerra izango dute aurretik, musika entzuteko modu aktiboa indartzera bideraturik egongo delarik.\nSalgai daude Euskadiko Orkestra Sinfonikoaren kontzertuotarako sarrerak eta 6,50 euro balio dute garestienek. Donostiako saioetarako, Kursaaleko leihatilan, www.kutxasarrerak.net webgunean edo 943 00 12 00 zenbakira deituz eros daitezke. Gasteizekoak berriz, Principal antzokiko leihatilan, 945 16 10 45 telefonora deituz eta www.vitoria-gasteiz.org webgunean.


Nuevos cursos MECANO, CIPRIR, SACAFO, CIBESE - Albisteak - KZgunea\nNuevos cursos MECANO, CIPRIR, SACAFO, CIBESE\nKZguneak formakuntza katalogoa handitzen du lau ikastaro berriekin\nKZguneak lau ikastaro berri -hiru aurrez aurrekoak eta bestea urrunekoa- sortu ditu, teknologia gai ezberdinei buruz eta PC edo Smartphone eta Tablet-ei zuzenduta.\nKZguneak erronka digital berriak gainditzeko lanean jarraitzen du. Horretarako, aldizka handitzen du bere formakuntza eskaintza erabiltzaileen eskaerekin bat datozen ikastaroekin. Hasteko, 'Oinarrizko formakuntza' kategorian, KZguneak 'Mekanografia. Hutsetik ikasi' ikastaroa sortu du. Formazioak 10 orduko iraupena du eta mekanografia hasieratik eta oinarrizkoenetik irakasten da, teklatuari etengabe begira eta teklatua erraz erabiltzeko trebetasuna eskuratu arte.\nBestalde, 'Irudia eta bideoa' atalean ‘Atera argazkiak une bakoitzerako zure Smartphonearekin’ ikastaroa gehitu da. 4 orduko aurrez aurreko ikastaro honetan gure Smartphonearen kamerak dituen funtzio eta parametroak ikasiko ditugu, baita beste trikimailu eta beste aholku batzuk ere.\nAzkenik, 'Segurtasuna' kategorian zibersegurtasunari buruzko bi ikastaro sortu dira. Lehenengoan, aurrez aurrekoa, 4 orduko iraupenekoa eta 'Zibersegurtasuna eta pribatutasuna sarean' izenekoa, sarearen mehatxuak eta arriskuak eta horiei aurre egiteko aholkuak irakasten dira. Era berean, urrutiko formakuntza modalitatean 'Zibersegurtasuna. Arriskuak, zaurgarritasunak eta mehatxuak' 20 orduko ikastaroa sortu da. Bertan, aurrez aurreko ikastaroaren edukiak sakonago tratatzen dira.\nKZgunearen formakuntza modalitate guztiak -aurrez aurreko ikastaroak, urruneko ikastaroak eta hitzaldiak- doakoak dira, itxaron-zerrendan izena eman aurretik. Zure KZgunean edo web orriaren bidez apunta zaitez.


Baserriko lanak ere egin behar - Ahotsak.eus\nBaserriko lanak ere egin behar\nBaserriko lanak ere egin behar Hamazazpi urte arte ibili zen aitari laguntzen. Osaba ikazkinei laguntzen ere ibili zen. Hortik aparte etxeko beste lanak ere egin behar izaten ziren. Lantegian hasi zenean, baserriko lanekin jarraitu zuen.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ARA-070-004 kodeko bideoa nahi duzula aipatzea: ahotsak@ahotsak.eus\nHamazazpi urte arte ibili zen aitari laguntzen. Osaba ikazkinei laguntzen ere ibili zen. Hortik aparte etxeko beste lanak ere egin behar izaten ziren. Lantegian hasi zenean, baserriko lanekin jarraitu zuen.\n-Hori gutxi gora behera zenbat urte arte?\n-Ba zenbat urte arte? 16, 16-17 urte arte bai. Baiña gero tiuek ibiltten zien ikazgiñen. Mutiko-mutikotan edo, mutikue nitzela be joaten gitzen, joaten zien, ikazgiñen ibiltten zien nire tiuak; ta zazpi lagun ibiltten zien txondorrak itten, ta basuen arbolak botaten, ta harei ura eruen, ta lapikuei kasu egin… ta han be in nittuen urtebete bat edo holan be ittten neben. Hola pasaten bizimodue.\n-Bai, holan, gazte denporia hola jun zan.\n-16-17 urte arte.\n-Bai. Ta gero etxien lana, honeik, garixe, zerak erain be, zerak, ta, bueno, hemen. Gero fabrikara jun nitzela izango zien, ba eztakit zenbat izango zien, baiña artien ni beti baserrixen ibiltten nitzen lanien.\nHilerokoarekin txorizorik ezin egin\nKarearen erabilera soroetan\nAmezketako artzaina; trafikorik ez\nAmeriketara joateko ilusioa\nAillorba belarra eta esnea\nEskoriatzan ikatza jaisten ibilia\nIdiekin lurra lantzera, hara eta hona II


Kantu «berri-berriak» eta «klasikoen» bertsio gaurkotuak iragarri ditu Belakok ostiralerako | Musikharia | IRRATIA\nOstiralean kontzertua emateko gogoz daude Belako taldekoak\n«Belakoren ohiko kontzertua izango da, ez da ezer berritzailea izango, baina jendeak espero ez dituen gauzak ere izango dira tartean», horrela definitu du MusikHaria saioan Lander Zalakainek, Belako taldeko bateria-jotzaileak, ostiralean, gaueko 22:00etan, Azpeitiko Sanagustin Kulturgunean izango den emanaldia.\n'Plastic drama' diskoa kaleratzekotan ziren udaberri honetan Mungiako taldekoak, baina, krisi sanitarioa dela medio, abuztuaren 28ra arte atzeratu behar izan dute kaleratze hori. «Ez zait halako hitzak erabiltzea gustatzen, baina mundu mailako estreinaldia izan behar zuena, atzeratu egin zaigu», aipatu digu Zalakainek.\nHala, egoera berrietara egokituz, disko berriko sei kantu aurreratu dituzte dagoeneko. «Gu nahikoa tradizionalak gara kontu hauetarako eta egia esanda kostatu egin zaigu erabaki hori hartzea. Izan ere, disko baten atzetik lan handia dago, eta balioa eman nahi genion egindako horri. Baina egoera desberdina dela ere onartu behar da eta ohikoa baino kantu gehiago zabaldu ditugu diskoa atera aurretik».\nAutozineetan egin dute oholtzetarako itzulera Belako taldekoek; Denian, Madrilen eta Getxon emandako kontzertuetan. «Esperientzia berezia izan da, desberdina. Lan handia eman digu, hemeretzi lagun ibili gara atzera eta aurrera, emanaldi bereziak izateaz gainera dokumental txiki bat ere grabatu dugulako», azaldu du Zalakainek. Bertarako propio sortu dituzten proiekzioekin aurrera begira areto eta zinematan jotzeko atea zabalik dutela aipatu du, gainera.\nOstiralerako urduritasun puntua dutela dio Zalakainek, sarrerak oso azkar agortu zirela eta horrek ere zirrara berezia sortzen diela gaineratuz. «Aurreratu dezakegu disko berriko kantu berriak joko ditugula batetik, bertsioren bat egon daitekeela bestetik, eta aurreko diskoetako kantuen bertsio gaurkotuak ere joko ditugula ostiralean Sanagustinen». Kontzertuen berezitasunak direla-eta, «ohikoa baino gehixeago hitz egiten» ari direla ere aipatu du eta ostiralean kantuen inguruko azalpenak ere ematea aurreikusten du.\n'Plastic drama', «plastikozko dramak» azaleratu nahi dituen lana eta, bidenabar, «plastikoaren drama» ere agerian utzi nahi duena, ostiralean, uztailaren 10ean, zuzen-zuzenean aurkeztuko digute, beraz, Belako taldekoek. Kontzertua bertatik bertara ikusteko sarrerarik geratzen ez den arren, sarean ikusteko aukera izango da eta horretarako naiz.eus/naizkontzertuak webgunera jo eta bertan eros daitezke.\nBitartean, gozagarri, 'Truce' kantuaren bideoklipa zintzilikatu dugu hemen. «Gabonetan Bilboko barraketan grabatu genituen irudiak. Modu horretara, Belako taldea ez dela askok esaten duen bezain iluna eta umoretsuak garela erakutsi nahi izan dugu. Irudiak grabatu genituenean ez genekien zertarako erabiliko genituen, baina kantu honekin parean jotzen dutenez, horrela kaleratu dugu», nabarmendu du Zalakainek.\nBarraketan haiek dibertitu ziren bezain beste dibertituko gara gu ere, ziur, ostiraleko kontzertuan.


HETEL Network of Networks sarearen nazioarteko topaketan egon da\nUrtean behin, Network of Networks (NoN) sareak bilera egiten du partaideren baten egoitzan, Lanbide Heziketaren arloan sareko kide diren estatu eta herrialdeetan (Finlandian, Herbehereetan, Ipar Irlandan, Eskozian eta Euskadin) lantzen ari garen bide berriei buruzko informazioa partekatzeko, baita eskualdeko/estatuko sareak osatzen dituzten ikastetxeen arteko lankidetza modu berrien inguruan hitz egiteko ere.\nOraingoan, topaketa Newry hirian egin genuen, Ipar Irlandan, urriaren 6tik 9ra bitartean. Aurtengo egitarauaren ardatza nazioartekotze estrategiak izan dira, eta arreta berezia eskaini zaio etxetik nazioartera zabaltzeari. Era berean, aztergai izan da Lanbide Heziketako curriculumak batera diseinatu eta ematea.\nNewry hiriko alkatearekin biltzeko aukera ere izan genuen. NoN sareko kideen artean aurrera damatzagun proiektuei (CyVETsecurity eta laster hasiko den KA3 egitasmoari) buruzko informazioa partekatu genuen, eta 2020rako proiektuak eta nazioarteko lankidetza moduak aztertu genituen.\nAurten, HETELen ordezkari izan dira elkarteko nazioarteko proiektuetako arduraduna eta elkartekide diren Jesuitak Indautxu, Zulaibar, Otxarkoaga eta La Salle Berrozpe ikastetxeetako nazioarteko harremanetako arduradunak.\nDatorren urtean bilduko da berriro ere NoN, Herbehereetan, hain zuzen, lanbide heziketaren alde lanean jarraitzeko!


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Automatismo Elektrikoak, Pneumatikoak eta Hidraulikoak (Modulua)" topic_facet:"Fabrikazio Mekanikoko Sistema Automatikoen Programazioa (Modulua)" author_facet:"R-400"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Automatismo Elektrikoak, Pneumatikoak eta Hidraulikoak (Modulua) Proposatutako gaia: Fabrikazio Mekanikoko Sistema Automatikoen Programazioa (Modulua) Egilea: R-400\nAutomatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...